open-index/open-wikipedia-markdown huggingface dataset:
時間悖論

响廿一世紀初，**時間論**係 sci-fi 同物理學嘅時間相關研究上成日提到嘅概念，包括一啲時空穿梭會引起嘅悖論或者矛盾。自從廿世紀開始，科幻同第啲文化產物就成日對時空穿梭作出各種嘅幻想，用時空穿梭做橋段：有好多工作者（例如係寫科幻嘅作家）諗深一層發覺，如果時空穿梭真係成真，似乎會引起好多唔合邏輯嘅嘢；廣義上嘅**時間悖論**就係泛指「時空穿梭成真」會引起嘅呢啲問題。物理學研究亦有用時間悖論嚟做思想實驗。

## 基本定義

時間悖論定義上可以係指：

舉個具體例子，睇住文頭幅圖例，想像家陣有個篤波用嘅黑色八號波，
*時間點 1：有人一嘢篤個波，令個波向前郁動；
*時間點 2：個波沿住直線郁動期間，突然有第個波由佢左邊（由個波角度睇）撞佢，搞到佢向右飛；
*時間點 3：個波飛咗若干距離後，有人用時光機令佢返到過去，並且响時間點 2 撞到過去嘅自己
－喺呢個過程當中，一件响將來發生嘅事（個波响時間點 3 嘅郁動）似乎引起咗一件响過去發生嘅事（個波响時間點 2 畀第個波撞到）。呢點畀人認為係一個悖論－因為一般認為，因果關係其中一個重點特徵係，**因**時間上係要發生响**果**之前嘅。

## 祖父悖論

祖父悖論係一個好出名嘅時間悖論。最基本嗰款祖父悖論係噉嘅：想像而家有個人，叫佢做「阿明」，阿明坐住時光機返咗上一個世紀；阿明時空穿梭嗰陣唔小心，錯手殺死咗自己阿爺；噉問題就出現喇－「阿明阿爺存在並且結婚生細路」係「阿明存在」嘅必要條件，如果一個人响生到任何細路之前就死咗，噉佢嘅孫理應會冇可能再存在，但响阿明嘅情況當中，「阿明存在」係「阿明阿爺响生到任何細路之前就死咗」嘅起因，噉即係話
*設 A 做「阿明阿爺存在並且結婚生細路」；
*設 B 做「阿明存在」；
A 引起 B 而且係 B 嘅必要條件，但 B 嘅發生最後又搞到 A **唔**再發生，噉 A 唔發生，（A 係 B 嘅必要條件）B 就應該唔再發生得到，不過既然 B 引致 A 唔發生，B 唔發生嘅話 A 就應該會正常噉發生... 如是者，就出現咗場矛盾。

對於祖父悖論嘅問題，有唔少思考者都嘗試諗方法解開，當中諾域確夫自一致原則就係噉諗嘅：根據諾域確夫自一致原則，一個時空穿梭返咗過去嘅人，唔會有能力引起任何冇實際發生過嘅嘢，而「阿明阿爺响生到任何細路之前就死咗」呢樣嘢冇發生，所以阿明坐住時光機返到過去嗰陣做啲乜，都唔會引起「阿明阿爺响生到任何細路之前就死咗」呢件事。

## 睇埋
*《回到未來》：呢個系列嘅戲成日講到時間悖論嘅嘢。
*時序保護猜想
*蟲洞

## 註釋

## 英詞

## 引述

## 拎
* 時間悖論，電視橋段網
諾域確夫自一致原則

**諾域確夫自一致原則**（）係一個有關時空穿梭嘅猜想，用嚟解決祖父悖論噉嘅時間悖論嘅。

## 概論

祖父悖論（Grandfather paradox）係一個好出名嘅時間悖論。最基本嗰款祖父悖論係噉嘅：想像而家有個人，叫佢做「阿明」，阿明坐住時光機返咗上一個世紀；阿明時空穿梭嗰陣唔小心，錯手殺死咗自己阿爺；噉問題就出現喇－「阿明阿爺存在並且結婚生細路」係「阿明存在」嘅必要條件，如果一個人响生到任何細路之前就死咗，噉佢嘅孫理應會冇可能再存在，但响阿明嘅情況當中，「阿明存在」係「阿明阿爺响生到任何細路之前就死咗」嘅起因，噉即係話
*設 A 做「阿明阿爺存在並且結婚生細路」；
*設 B 做「阿明存在」；
A 引起 B 而且係 B 嘅必要條件，但 B 嘅發生最後又搞到 A **唔**再發生，噉 A 唔發生，B 就應該唔再發生得到，但 B 唔發生嘅話，A 就應該會正常噉發生... 如是者，就出現咗場矛盾。

對於祖父悖論嘅問題，有唔少思考者都嘗試諗方法解開，諾域確夫自一致原則就係噉諗嘅：根據諾域確夫自一致原則，一個時空穿梭返咗過去嘅人，唔會有能力引起任何冇實際發生過嘅嘢，而「阿明阿爺响生到任何細路之前就死咗」呢樣嘢冇發生，所以阿明坐住時光機返到過去嗰陣做啲乜，都唔會引起「阿明阿爺响生到任何細路之前就死咗」呢件事。

## 註釋

## 攷
吳雪山

**吳雪山**，香港親中派工聯會政治人物，曾經係西貢區議員（寶怡選區）。

## 政治立場同經歷
佢係香港親中派一員，2003年首次參選香港區議會選舉但落敗，2007年捲土重來當選，2011年成功連任。

喺2015年香港區議會選舉，佢攞到1838票，輸咗比民主派嘅謝正楓。

## 爭議

### 寶盈花園業主立案法團爭議
佢曾經係寶盈花園業主立案法團前副主席，在任期間曾經喺屋苑商場在 10.1 掛滿中國國旗，亦被指涉及一啲同圍標有關嘅爭議。

### 冤枉民主派對手刑事毀壞被批評
吳雪山曾經喺2014年6月指控民主派嘅陳展浚同鄭衍祺，毀壞佢喺將軍澳怡明邨入口嘅易拉架，但去到同年12月，法庭判兩名民主派罪名不成立。法官裁決嘅時候質疑吳雪山證供有問題，一時又話案發時兩被告無發現佢，被盤問嗰陣又話陳展浚喺佢身前經過，有可能見到佢，證供有矛盾。法官又批評，吳雪山作供嗰陣搬出神同埋宗教權威，想令法庭相信佢，但說法欠邏輯，法庭對呢種人應該有戒心。

## 參考
謝正楓

**謝正楓**係香港民主派政治人物，2015年香港區議會選舉喺西貢寶怡選區擊敗親中派工聯會嘅吳雪山，成功當選，又喺2019年選舉成功連任。現加入將軍澳民生關注組,與陸平才,陳展浚等人聯盟.

## 參選經歷
喺2015年香港區議會選舉，佢攞到2,361票，成功當選。

## 參考來源
菖蒲屬

**菖蒲屬**（；學名：**'）係個[[單子葉植物]]嘅屬，舊時歸落[[澤瀉目]][[天南星科]]，而家拆咗出嚟獨立嘅**菖蒲目**（**Acorales**）**菖蒲科**（**Acoraceae'''）做唯一嘅屬。
川烏

**川烏**（**Aconitum carmichaelii**）係毛茛科烏頭屬下一種多年生草本植物，可以用嚟做中草藥。
烏頭屬

**烏頭屬**（**Aconitum**）係毛茛目毛茛科下一個屬，有超過250個品種。佢哋都有一種生物鹼叫烏頭鹼。
香附

**香附**（**Cyperus rotundus**），又叫**香附子**，係莎草科莎草屬下一種多年生草本植物，塊莖可以做中藥。
莎草屬

**莎草屬**（學名：*Cyperus*）係禾本目莎草科下一個屬，係一年生或多年生草本植物。有約莫700個品種。
俚語

**俚語**係民間通用嘅一啲比較粗俗嘅市井詞彙，一般喺唔正式場合口語溝通入面用到，而唔會喺書面文件度用。
## 睇埋
*俗語
水腫

**水腫**係種病徵，病人嘅皮下空腔因體液異常積聚而腫起咗。
## 睇埋
*肺水腫
*粘液水腫
眩暈

**眩暈**，又叫**暈眩**，係種病徵，病人會出現週圍環境天旋地轉嘅幻覺，通常因為感覺系統有問題而影響身體嘅平衡系統所引致。
## 睇埋
*頭暈
耳鳴

**耳鳴**係指無外來嘅聲但係病人嘅耳又聽到聲嘅狀況，絕大多數都係病人自己先至聽得到。
## 睇埋
*幻聽（聽到人講嘢嘅幻覺，屬精神科範疇）
眼挑針

**眼挑針**係種眼病，指眼皮嘅皮脂腺受細菌（多數係金黃色葡萄球菌）感染而發炎。

坊間傳說話偷𥄫女人沖涼或者睇咗一啲唔乾淨嘅嘢會生眼挑針，不過係完全無科學根據。
肚生蟲

**肚生蟲**，醫學上叫**蛔蟲病**，係指小腸入面出現寄生蟲蛔蟲嘅病，由受蟲蛋污染嘅嘢食嘢飲吞落肚引起。喺衛生環境落後嘅地區，肚生蟲係好常見嘅病，估計全球有超過8億人有呢個病。
## 睇埋
*生積
濕疹

****係一種持續好耐又成日翻發嘅皮疹，係自發性嘅皮膚發炎，並唔係由細菌、黴菌或者病毒引發。呢樣嘢嘅表面徵狀係皮膚發紅、水腫、瘙癢同埋變乾，可以連埋有結痂、剝落、起泡、裂開、滲血或者出血。呢啲症狀好多亦都係「具有明顯搔癢感嘅皮膚炎」嘅共同表現，而喺其中嘅細分名詞，包含咗異位性皮膚炎、、同埋錢幣狀濕疹、工作環境造成嘅、、等嘅診斷。呢啲唔係由細菌同霉菌所造成嘅發炎，具體嘅成因係人體本身嘅免疫系統、體質同埋皮膚嘅狀態、外在環境氣溫同濕度等等嘅綜合因素影響所造成。對於呢個類型「唔係具有明確外界感染原因」所造成嘅皮膚炎，醫學上好多時將呢啲症狀表現統稱做「濕疹」。喺某啲研究入面發現同心臟病之類嘅病都同濕疹有關。

## 類型
濕疹按住性質可以分開做急性濕疹、亞急性濕疹同埋慢性濕疹。

（EAACI）發表咗一篇文獻，簡化咗同過敏有關疾病嘅命名，裡面包括咗異位性同過敏性接觸濕疹，但係呢一個提倡並冇涉及到非過敏性濕疹。專家提示啲醫生應該特別注意排除實際上係刺激性接觸性皮炎嘅情況。

### 常見嘅濕疹

* **異位性濕疹**（又叫做異位性皮膚炎或者小兒濕疹），被認為有遺傳性，常見喺屋企成員有花粉過敏、哮喘嘅家庭。患者塊面、頭皮、頸、手腕內側、膝頭後側同埋臀部容易發現有發痕嘅皮疹。呢種濕疹喺已發展國家非常之常見，仲不斷咁增長。

* **主婦濕疹**（又叫做又或者係），好多喺成日接觸水同埋刺激性物品嘅人身上發現，例如家庭主婦同埋泥水佬等等。患者一般發病喺手指同埋手板，一般都唔會過手腕。患者會由手指開始生啲疱疹仔出嚟，然後啲疱疹仔就會變厚同角質化，嚴重嗰陣時皮膚會乾燥、剝落甚至乾裂到見血。呢種病一般被認為係同皮膚過敏反應有關，最近亦都有報告指話係缺乏維他命A去保護雙手有關，所以治療嗰時成日會用到服食抗過敏藥同埋搽嘅藥膏，亦都會因情況而補充維他命A嚟治療。主婦濕疹嘅癥狀因為同比較嚴重嘅相似，所以應該由醫生判斷嚟治療。
* （又叫做**汗疱**或者**汗疱濕疹**），汗疱疹係一種成日發現喺手腳嘅，呢樣嘢會喺手掌、手指罅同腳掌出現透明好似珍珠咁樣嘅水泡仔，呢啲水泡仔嘅大細大約係１—５mm，偶爾可以出現大水泡，通常會跟住中度至重度嘅痕癢。啲水泡通常喺啱啱發嗰陣時𢱑痕得最犀利。啲水泡通常喺２—３個禮拜去消退，之後痕癢感就會下降，逐漸形成環形嘅甩皮屑或者甩皮。有時病灶會變成紅斑、甩皮、苔癬化（變厚同表面粗糙）等等慢性濕疹嘅變化。患者通常喺急性發作期最痕，佢哋成日會忍唔住去𢱑痕或者去摩擦患處，𢱑穿皮膚同埋續發性嘅細菌感染都有可能會發生。皮膚如果有裂口或者係續發性細菌感染嗰時會有疼痛或者壓痛嘅症狀。併發症包括咗、、等等。唔清楚汗疱疹發生嘅原因，而家已知係同壓力有關，好多患者會因為情緒壓力而搞到惡化或者發作。另外，悶熱亦都係其中一個原因，所以汗疱疹成日喺春天尾同夏天發作。
** 2004年1月，美國嘅皮膚科醫學會雜誌入面有一篇文章報告咗５個汗疱疹嘅病例。呢啲病例喺照咗陽光入面嘅之後就會誘發汗疱疹嘅發作。由呢個嚟推論，對某啲患者嚟講，除咗悶熱之外，夏天酷熱嘅陽光可能亦都係其中一個誘發因素。病理切片檢查顯示，汗疱疹並未有侵犯到汗腺，亦都冇汗腺功能嘅異常現象，所以叫做汗疱疹其實係個唔啱嘅命名。但係研究顯示，患者嘅局部排汗量係正常人嘅２.５倍。
** 外國有報告話有啲患者喺食到含有鎳、、、等等嘅過敏原之後會引發汗疱疹。喺做皮膚貼布測試嗰時，分別有28%嘅患者對鎳過敏，有16%嘅患者對鈷過敏，同埋有20%嘅患者對鉻過敏。有啲患者雖然對鎳、鈷、鉻呢啲金屬嘅貼布測試嗰陣呈陰性反應，但係佢哋喺食到鎳、鈷、鉻嗰時仍然會引發汗疱疹嘅發作。所以對於口服金屬化合物敏感，加上局部嘅多汗，被認為係導致有汗疱疹嘅重要原因。

## 治療
濕疹嘅成因並唔係單一因素，而係由幾個原因共同互動影響嘅結果，裡面包括咗人體本身例如係過敏體質嘅免疫機能變化、皮膚嘅保護能力下跌、反覆受損嚟唔及去修復、喺皮膚受損嘅情況之下容易產生後續嘅發炎感染（例如係黴菌同埋細菌感染）。

患者要避免去過度清潔、皮膚嘅強化保護同埋保濕係根治濕疹嘅不二法門。

### 保濕
皮膚發炎會令到皮膚嚴重乾燥，對患處做保濕可以有益治療同埋維持自然嘅濕潤。用嚟做保濕嘅藥劑叫做「潤膚劑」，呢樣嘢嘅用法係：喺最乾燥同破裂嘅皮膚上面搽最厚嘅油膏。一啲醫生傳統嘅處方係比較稀嘅潤膚油，例如係水性乳膏，但係當皮膚破裂得嚴重嗰時，呢啲仍然可能會搞到皮膚乾燥。事實上，呢樣嘢只係被許可用嚟沖涼嗰陣時做番梘嘅代替品。亂咁用「潤膚劑」會加重病情。

### 藥膏
複方氟米松軟膏係含同埋水楊酸嘅糖皮質激素複方製劑，裡面嘅氟米松係作為一種局部外用糖皮質激素嘅藥物，有抗炎同埋抗過敏嘅作用，而水楊酸就有輕度嘅抗細菌同抗真菌作用，仲可以促進糖皮質激素穿透去到皮膚嘅深層部位。

### 止痕
可以減輕濕疹發作嗰陣時嘅痕癢，減少去𢱑痕跟住就可以減少瘙癢循環（對皮膚嘅破壞同刺激）。被用喺皮膚去做一種反刺激。例如係薄荷呢種對神經傳遞有作用嘅其他藥物亦都被發現可以用嚟減弱體內嘅瘙癢訊號。

### 避免
* 患者應該要去做致敏原嘅測試，仲根據測試結果去避免接觸同埋去食搞到過敏嘅物質同食物。
* 避免去著羊毛底衫褲或者尼龍質地嘅衫。
* 過高亦都會刺激皮膚。
* 避免過度嘅清潔。建議去用單純嘅清水溫和咁沖洗患處就好，水溫嘅控制亦都係非常之重要，用暖暖哋去到涼嘅水溫可以減少刺激同埋發炎充血情況嘅發生。沖涼嗰陣亦都應該盡量避免「搓、擦、洗呢啲動作」。

## 參考
椎骨

**椎骨**，又叫**脊椎骨**，係組成脊骨嘅骨，脊椎動物都會有，但數量有差異，而人就有33嚿椎骨。
陳鶴皋

**陳鶴皋**（）係中國武術師傅，自創「無限制」門派。

1962年，陳鶴皋喺浙江杭州出世。1986年，佢開始收徒弟教拳。2000年，佢開過間護送公司，負責保護貨或者人。2019至2023年，浙江省喬司監獄請佢做「防暴大隊警務技能教官」。

## 參考
龜兔賽跑

《》（），係《伊索寓言》裏面嘅一個故仔，呢個故事教訓我哋，驕傲就會失敗，而努力唔放棄就一定會成功。

## 故事
好耐之前，有隻兔仔見到烏龜爬得好慢，就故意嘲笑佢重串佢噉話：「不如我哋賽跑吖」。烏龜諗咗陣，就答應咗。

第二日朝早，兔仔同烏龜嘅比賽開始喇。一出發，兔仔就好似一支箭噉衝咗出去，好快就將烏龜遠遠拋離，連影都唔見。兔仔心諗：「烏龜夠膽同我賽跑，真係天大嘅笑話。橫掂佢爬得咁慢，我就瞓一陣覺起身再跑，我都實贏到佢」。於是，兔仔就坐低喺一樖大樹底下自在噉瞓著咗。

烏龜雖然爬得好慢，但係佢都好盡力向住終點向前爬，冇停低休息過。過咗一陣又一陣，終於離終點越嚟越近。

兔仔醒咗，發現已經係黃昏，突然醒起同烏龜賽跑緊，於是急忙向住終點去跑。可惜為時已晚，無論佢幾咁搏命噉跑，亦都趕唔上已經到達終點嘅烏龜。兔仔非常羞慚愧，後悔莫及，從此唔敢再嘲笑其他人喇。

## 相關嘅文
*伊索寓言
*Hubris

## 出面網頁

*The Tortoise and The Hare
健康資訊科學

（）係一門跨學科嘅科學工程領域，專研究一啲用嚟獲取、處理同詮釋健康相關資料嘅系統，尤其係講要電腦相關嘅科技做呢啲嘢，旨在達致「更有效噉防治疾病」等醫療上會想達到嘅目的。

舉個具體例子，「病人嘅心跳率」响醫療上係一樣好緊要嘅資訊，醫護人員可能會想用好似手錶噉形嘅心率監測器監察住病人嘅心跳率响一日之內嘅上上落落－會用到戴得上身嘅架生；攞到描述病人心跳率上落嘅資料，佢哋就要有返個資訊系統，紀錄好嗮由啲病人身上得到嘅資料，同時資訊系統嘅設計可以好撈絞－例如要用電腦保安技術，將病人嘅資訊保密；除此之外，啲資料穩陣噉紀錄好嗮，就可能要用 AI 同統計學方面嘅技術分析呢啲資料。由上述呢個例子睇得出，要攞同處理醫療健康相關嘅資料，可以用到好複雜嘅技術。

响廿一世紀初，健康資訊科學受到相當嘅重視。醫療健康相關嘅工作者會搵 IT 同人機互動等領域嘅專家合作，研發各種嘅新技術，仲有埋專業嘅學術期刊嚟討論健康資訊科學相關嘅議題。

## 定位

## 睇埋
*人機互動
*數據科學

## 攷

## 拎
*Health Informatics Journal.
預防醫學

**預防醫學**（），又或者叫**預防式醫療**，係指集中於防止疾病發生嘅醫療工作。舉個簡單例子，已知癡肥會提升好多種嚴重疾病嘅風險，所以體重管理可以減少疾病發生嘅機率，因而算係預防醫學嘅形式。

預防醫學覆蓋嘅範疇好廣，可以係由一個細路出世嗰陣就採取啲措施，減低佢第時患嚴重疾病嘅風險（原始預防），亦包括定期幫人做檢查，確保啲嚴重疾病可以及時發現（二級預防），仲包埋保護啲已經出現咗病徵嘅病人，盡力防止佢哋身體永久受損（三級預防）。响廿一世紀初，預防醫學嘅研究者仲開始思考要點樣做四級預防—即係防範病人受不必要嘅醫療干預。

## 定位

預防醫學顧名思義，就係指重視**預防**嘅醫學：廿世紀嘅醫護人員，好多時都係淨係側重於醫病，即係類似噉嘅思考方式：
:「呢位病人有呢隻病？用呢隻療法啦。」
:「病好返晒嗱？出得院喇。下次再有咩唔舒服嗰陣再嚟啦。」
相比之下，預防醫學就幾唔同。預防醫學重點係想防止問題出現，包括解答以下呢啲問題—
*邊啲人群比較容易有邊啲病？
*邊啲生活習慣比較容易引起健康問題？
*有咩方法可以改善啲人嘅生活習慣，等佢哋健康冇咁易出問題？
... 呀噉。例如牙科噉：如果有位病人牙痛，牙醫固然要幫佢睇吓問題喺邊並且解決個問題；不過好多牙科方面嘅工作者仲會採取預防式嘅做法，向政府提出一啲計劃，例如提倡立法限制某啲高糖份食品嘅銷售，或者係要求政府確保食水會落氟等等，即係喺問題出現前，就做啲嘢減低問題出現嘅機率。一言記之曰—

## 等級
預防醫學可以分做幾個「等級」，大致上可以想像成要幾早開始採取行動防病：

## 課題

預防式醫療呢家嘢，講就易做就難：同一個社會嘅人梗會有咁上下個體差異，例如是但搵隻物質，都可能會有某啲個體係對隻物質過敏嘅，所以「食水冚唪唥要落呢隻物質」噉嘅做法可能會對某啲人造成危害；健康問題亦可能會造成污名，例如想像家陣要教育防範性病，周圍同人講「呢類呢類人零舍大機會有性病」可以引致呢類人受污名化同排擠；除此之外事實亦表明，同某個人講話佢大機會會有某隻嚴重嘅病，好可能會搞到佢情緒受困擾。因為呢啲緣故，預防式醫療往往要多個界別合作做先得。

### 體重管理

體重管理係指一系列技巧，用嚟幫人維持健康體重（唔係太輕又唔係太重）嘅。响廿一世紀初，癡肥嘅情況日趨普遍，例如响 2020 至 2022 年嘅香港，估計 15 至 84 歲嘅大人當中有成 32.6% 嘅都屬於超重，BMI 高過 25 ，而肥胖會提升好多種嚴重疾病—例如心臟病、高血壓同中風呀噉－嘅機率。因為噉，醫療工作者日益重視體重管理嘅問題。

喺呢方面，一種常見嘅研究係配合營銷同行為經濟學，吸引人食多啲生果同蔬菜，同時又食少啲垃圾食物。例如行為科學研究已經發現，人類揀嘢食嗰陣好多時都係按照啲相對簡單嘅法則嚟行事嘅，例如係會攞最就手嘅嘢食呀噉，於是有研究者試過對環境做操作，例如將啲健康食品擺喺近客人嘅地方，同時又將啲垃圾食物擺喺離客人遠嘅地方，發現噉嘅操作的確能夠提升啲人揀健康食品嚟食嘅機率。

### 疾病篩檢

疾病篩檢係一系列嘅技術，旨在想搵出前所未知嘅健康問題或者風險因素，簡單嘅可以係畀問卷人填，問佢哋有冇某啲症狀或者有冇定期做篩檢呀噉。事實表明，有好多病只要發現得早，都好易醫而且唔會有咩手尾，例如多種嘅癌症都係噉—及早發現好大機會（例如 80-90%）可以生還，而等到有症狀出現嗰時往往已經為時已晚。因為噉，預防醫學界相當重視疾病篩檢嘅問題。

例如唔少研究者都有喺度研究有咩因素會左右人肯唔肯做篩檢。例如响 2020 年代初嘅土耳其，估計得嗰 20 至 30% 嘅大人有好好哋定期噉做結腸癌篩檢，於是研究者就做統計分析，睇吓性別、年齡同社經地位等嘅因素會點樣影響人有冇好好噉做篩檢，想理解點解某啲人會唔肯做篩檢。再進階啲嘅研究，仲可能會利用營銷學知識，想透過巧妙噉設計廣告嚟鼓勵啲人做篩檢。

## 睇埋
*中醫
*涼茶
*統計
*公共衞生
*精神疾病
*精神醫學
*表觀遺傳學

## 文獻

*Clarke, E. A. (1974). What is preventive medicine?. *Canadian Family Physician*, 20(11), 65.
*Livingston, G., Sommerlad, A., Orgeta, V., Costafreda, S. G., Huntley, J., Ames, D., ... & Mukadam, N. (2017). Dementia prevention, intervention, and care. *The lancet*, 390(10113), 2673-2734.
*Martins, C., Godycki-Cwirko, M., Heleno, B., & Brodersen, J. (2018). Quaternary prevention: reviewing the concept: Quaternary prevention aims to protect patients from medical harm. *European Journal of General Practice*, 24(1), 106-111 ，呢篇學術文探討四級預防嘅概念，亦有簡短噉提咗初級、二級同三級預防。
*Toril, P., Reales, J. M., & Ballesteros, S. (2014). Video game training enhances cognition of older adults: a meta-analytic study. *Psychology and aging*, 29(3), 706，有講到用打機嚟提升老人家嘅認知能力，防止佢哋出現痴呆嘅問題。

## 註釋

## 歐詞

## 引述

## 外拎

*香港預防醫學協進會 
*Preventive Medicine, *Science Direct*，呢篇文簡介預防醫學。
電子健康紀錄

**電子健康紀錄**（）係指搜集咗返嚟、以電子形式儲起咗、有關病人（以至一般大眾）嘅健康相關嘅資訊。

## 睇埋
*健康資訊科學
林其欣

**林其欣**（，），香港無綫電視、亞洲電視前女藝人，張祝珊英文中學畢業。1986年香港小姐競選佳麗。

## 電視劇（[[無綫電視]]）
*1989年 龍廷爭霸 飾 張欣欣
*1989年 花月佳期
*1989年 相愛又如何 飾 郭有喜
*1990年 成功路上 飾 江可寧
*1990年 午夜太陽 飾 方寳兒
*1990年 笑傲在明天 飾 駱素珊
*1990年 大唐名捕 飾 上官晶晶
*1991年 怒劍嘯狂沙 飾 席芊芊
*1992年 92鍾無艷 飾 鍾仁美
*1992年 重案傳真 飾 姜　莉
*1993年 精靈酒店
*1993年 天倫 飾 張玉卿
*1994年 CATWALK俏佳人 飾 湯家寶
*1994年 一夫三妻 飾 麥碧琪
*1994年 恨鎖金瓶 飾 吳月娘
*1995年 刑事偵緝檔案II 飾 何碧珊 (湯家齊之妻)
*1995年 尋龍劍俠賴布衣 飾 完顏鳳(金國公主)
*1996年 天地男兒 飾 Connie (葉永昌之妻)
*1996年 盞鬼老豆 飾 李素梅
*1996年 聊齋俠女田郎 飾 武華氏/狐仙報恩 飾 五姨太/秋月還陽 飾 柳氏
*1998年 天地豪情 飾 甘鳳英
*1998年 陀槍師姐 飾 袁小碧（阮玫瑰/阮媚）
*1998年 妙手仁心 飾 Monica
*1999年 吾係差人 飾 林佩琪
*1999年 鑑證實錄II 飾 馮欣欣 (田世東之情婦)
*1999年 創世紀 飾 溫寶兒 (霍景良嘅情婦)
*2000年 無業樓民 飾 阿　芬
*2000年 撻出愛火花 飾 劉曉菁
*2000年 楊貴妃 飾 楊玉玲
*2000年 封神榜 飾 李霓裳
*2001年 陀槍師姐III 飾 李芷菁
*2002年 皆大歡喜 飾 何香花
*2002年 法網伊人 飾 李慧苗
*2002年 談判專家 飾 楊孝貞
## 電視劇 （[[香港電台]]）
*1994年 獅子山下
*1995年 人間有情
*1997年 法門《誰來愛我》 飾 Susan（鄧太）
*1998-1999年 法門 《偶然.殺人.事件》飾 鄭李慧娟 (鄭太)
*2000年 鐵窗邊緣《我的青春小烏》飾 大潭懲教所梅姑娘
*2003年 非常平等任務《誘惑有惑》飾 Sarah
*2004年 賭海迷徒《過去的謊言》飾 Rebecca

## 電視劇（[[亞洲電視]]）
*1987年 天橋 飾 Joyce
*1988年 灰太陽

## 電影
*《不夜天》(1987)  ... 小旋
*《血祼祭》(1989) 
*《豪門夜宴》 (1991)     
*《城市獵人》 (1993)     
*《自從他來了》 (2000) ... 黑寡婦 
*《疊影殺機》 (2001)     
*《我的婆婆黃飛鴻》 (2003)

## 主持（[[無綫電視]]）
*永安旅遊話你知：點解意大利、法國、英國咁好玩（1992）
*星晨旅遊中國真的感受 北京篇（2000）
*星晨旅遊中國真的感受 海南島篇（2000）

## 參考

*1986年香港小姐完全手冊

類:1986年度香港小姐競選佳麗‎
其欣
類:祖籍台山
心率監測器

**心率監測器**（）係指一件畀人量度心跳率嘅架生，勁啲嘅仲可以實時量度。

呢啲噉嘅監測器喺醫療相關研究上成日用到。

## 睇埋
*健康資訊科學
*感應器
The Bright Side

《**The Bright Side**》係香港女子組合COLLAR嘅第五首單曲，由ANDREAH作曲，填詞，喺2023年1月13號（成團一週年翌日）推出。呢首歌亦係COLLAR作為八人組合嘅最後一個中文作品。

## 出面網頁
*
有種好男人

《**有種好男人**》（）係香港電視廣播有限公司拍攝製作嘅劇集，由馬德鐘、李佳芯同吳偉豪領銜主演，由陳自瑤、徐榮、曹永廉、趙希洛同楊卓娜聯合演出，監製梁耀堅。無綫電視翡翠台喺2022年12月26號到2023年1月20號逢禮拜一到五20:30-21:30播。

## 出面網頁
*有種好男人 - tvb.com

類:2022年無綫電視劇集‏‎‎
類:2023年無綫電視劇集‏‎‎
輕·功

《**輕·功**》（）係香港電視廣播有限公司拍攝製作嘅劇集，由黎耀祥、龔慈恩同蔣祖曼領銜主演，由朱敏瀚、朱晨麗、鄭俊弘、楊卓娜、韋家雄、歐瑞偉、鄭子誠、寶珮如同王綺琴聯合演出，監製黃偉聲。無綫電視翡翠台喺2022年12月5號到2023年1月6號逢禮拜一到五21:30-22:30播，同時亦係徐忠信嘅遺作。

## 出面網頁
*輕·功 - tvb.com

類:2022年無綫電視劇集‏‎‎
類:2023年無綫電視劇集‏‎‎
輕功

**輕功**係種傳說中嘅中國武術，透過快速動作，可以做到飛檐走壁，甚至水面上走動。
黃金萬両

《**黃金萬両**》（）係香港電視廣播有限公司拍攝製作嘅賀歲劇集，由薛家燕同曹永廉領銜主演，由麥美恩、黃子恆、朱智賢、馬貫東、江嘉敏、林漪娸同徐榮聯合演出，監製吳冠宇。無綫電視翡翠台喺2023年1月21號到1月28號一連八日20:30-21:30播。

## 出面網頁
*黃金萬両 - tvb.com

類:2023年無綫電視劇集‏‎‎
醫生當家：敦馬哈迪醫生回憶錄

《**醫生當家：敦馬哈迪醫生回憶錄**》（）係馬來西亞前首相馬哈迪於2011年3月11號出版嘅個人回憶錄。書中敘述了許多馬來西亞歷史大事記，其中包括馬哈迪於1981年至2003年擔任首相嘅經歷。同年8月28號，《醫生當家》中文版推出。

## 參考



類:2011年
類:書
筆友

**筆友**（）係一種藉住書信溝通而發展出友誼關係嘅朋友，通常雙方都未見過面，友誼係透過互相收信聯繫。喺互聯網興起之前，用筆書寫信件來往嘅交友方式比較流行。

因為要等郵差派送，通常需要等幾日，等收信嘅心情係好很特別嘅，閱讀書信、睇住受心情牽動嘅字跡、同隨住時日而變黃嘅信封同信紙，經常會帶嚟另一番趣味。今日仍然有機構推行筆友會俾大家交友。
豪華露營

**豪華露營**（**Glamping**）係種衍生自露營嘅戶外活動，唔使自己搵地方再自己紮帳幕，而係由場地預先搭好，入面更準備好床鋪同埋一啲簡單電器，類似住渡假屋。
CatWalk俏佳人

《**CatWalk俏佳人**》（Glittering Moments）係香港無綫電視喺1994年推出嘅電視劇，一共有十集，由陶大宇、林保怡、蔣志光、麥家琪、郭可盈、蘇永康、陳妙瑛、林其欣主演。故事環繞一間模特兒公司嘅恩怨情仇風波。
黃昺翔

**黃昺翔**（**Sean Huang**，）係臺灣音樂人，台南藝術大學應用音樂系學士畢業，2012年發行個人首張創作專輯《黑》，曾經係張三李四樂團主唱。

## 部分獎
* 2020年：台灣原創流行音樂大獎

## 參考


## 出面網頁

類:臺灣男歌手
When the Sun Goes Dark

《**When the Sun Goes Dark**》係香港歌手周國賢嘅專輯，喺2022年5月由維高文化推出。

## 曲目

# sorry I could not travel both. And be one traveler, long I stood
# 創傷論 
# 塵世美
# 身後身
# 三暗刻
# 創傷論  (don’t let the sadness of the swamps get to you)
# I took the one less traveled by, And that has made all the difference.

## 參考來源
仲間

《**仲間**》係香港歌手周國賢嘅第十四張個人音樂專輯，同時為第四張個人大碟。喺2019年4月29號推出。
## 曲目列表

## 專輯派台歌曲成績

*上榜中(*)
***粗體顯示**係冠軍歌曲
## 外部連結
明周文化：將周國賢《仲間》CD變黑膠時光機　唱片設計師與偶像隔空合作 
[香港設計師為周國賢打造「時光機」](https://theculturist.hk/2019/%E5%87%A1%E4%BA%BA%E7%B5%AE%E8%AA%9E/%E4%B8%80%E5%80%8B%E6%9C%88%E5%AE%8C%E6%88%90-%E9%A6%99%E6%B8%AF%E8%A8%AD%E8%A8%88%E5%B8%AB%E7%82%BA%E5%91%A8%E5%9C%8B%E8%B3%A2%E6%89%93%E9%80%A0%E3%80%8C%E6%99%82%E5%85%89%E6%A9%9F%E3%80%8D-%E3%80%90/　文化者•專訪：一個月完成)
[鬼才 〉之達成（一）- 周國賢與 ANWIYCTI 的「仲間」情](https://www.hk01.com/%E6%89%AD%E8%80%B3%E4%BB%94/329421/　香港01：〈)
奧運六星

**奧運六星**係香港無綫電視喺2004年雅典奧運期間力捧嘅六名男藝人，包括林峯、黃宗澤、陳鍵鋒、吳卓羲、黎諾懿同埋馬國明，當時無綫好多嘅奧運電視節目都係搵佢哋六個一齊宣傳。呢六個藝人後來都有相當唔錯嘅發展，喺唔少電視劇擔任主要角色，甚至推出唱片同拍電影。
## 睇埋
*其他由無綫用相若模式推出宣傳嘅藝人組合：五虎將、銀河十星、千禧五虎
## 參考
陶禧玲

**陶禧玲**（，），係香港女模特兒同演員，2014年出道。

## 演出
### 電視劇（ViuTV）
*2023年：《大誠實家》 飾 Amanda

### 電視劇（港台電視）
*2014年：《總有出頭天》

### 電影
*2015年：《衝上雲霄》 飾 機艙服務員
*2015年：《燈塔下的戀人》
*2021年：《遺愛》 飾 迪詩

## 出面網頁
*
*
*
2012年中共滲透香港大學學生會風波

**2012年中共滲透香港大學學生會風波**，係指中共自2012年起，嘗試利用多種唔同方法（包括經由衛星組織香港各區專上學生同盟）滲透入去香港大學學生會。經傳媒報道後，發現中共嘗試滲透嘅，仲有其他院校嘅學生會（例如香港公開大學）。

## 涉及人物

* 香港公開大學學生會相關：黃冠麟
* 港大學生會相關：王耀瑩、陳冠康、譚振聲、張楚晞、黃柏榮、梅懌熙、沈顯龍、陳一諤、潘奕祺

## 睇埋

* 被指同滲透行動有關嘅組織：菁英會

## 外部連結

* 2013年度換屆風波

## 參考
陳冠康

**陳冠康**，香港親中派人士，前香港大學學生會會長，曾經被指喺2012年中共滲透香港大學學生會風波，幫助中共滲透嘅行動。2018年，佢被傳媒報道入咗政府做政務主任。

## 參考
譚振聲

**譚振聲**，香港親中派人士，執業律師，香港文化藝術發展中心董事。

佢曾經被指喺2012年中共滲透香港大學學生會風波，幫助中共滲透嘅行動。

佢之後擔任北京市青年聯合會第十二屆委員會台胞和港澳特邀人士界別工作委員會副主任委員。

佢喺唔少政治工作上同王耀瑩關係相當密切。

## 參考
張楚晞

**張楚晞**，香港親中派人士，曾經被指喺2012年中共滲透香港大學學生會風波，幫助中共滲透嘅行動。
## 參考
陳一諤

**陳一諤**，（，），香港出生，親中派人士，前香港大學學生會會長，牛津大學首屆公共政策碩士及郭氏學人。佢曾經被指喺2012年中共滲透香港大學學生會風波，幫助中共滲透嘅行動。
## 參考
侯旦丹

**侯旦丹**，香港親中派人士。華友珠寶藝術總監。

2022年4月，景福集團委任佢做獨立非執行董事。

有時會接受中國國有媒體訪問，幫助宣傳中國嘅經濟政策。

## 部分公職

* 青年議會理事(第六屆理事會副主席)
* 香港政協青年協會秘書長
* 金紫荊女企業家協會 常務副主席
* 深水埗區分區委員會(深水埗中南)委員

## 參考來源
吳家華

**吳家華**，出生於香港，年少時活躍於各歌唱比賽和出席各項公開表演。他屬於香港親中派人士，有多年服務社區工作，主要服務對象為青少年，同時他擔任多個公職間表，青年議會副主席、第5屆觀塘區議會社會服務委員會增選委員、第1屆和第2屆深水埗區青年社區建設委員會委員、香港亞洲青年協會副會長、港雋動力青年協會榮譽顧問、寧波市青年聯合會委員、廣州市青年聯合會委員、香港優才專才協會優專之友會長**、內蒙古自治區青年科技工作者協會委員、北京專業人士協會幹事、**第1屆共創明TEEN導師。

於2019年社會運動其間與廣州電視台合作舉辦"粵語好聲音"，他負責香港，澳門與台灣賽區。

於新冠期間香港缺乏口罩，曾多次統籌於海外購買口罩回香港幫忙弱細社群。當時立法會議員於立法會高度表揚。

## 參考
施漢銘

**施漢銘（Edmond）**係香港親中派人士兼法律學者，一國兩制青年論壇客席研究員，曾出席聯合國第55屆人權理事會為特區制定國安條例發聲，師從香港著名法律學者陳弘毅

## 早年生涯
佢喺北角培僑中學讀書，喺中學時期曾經接受訪問話自己會因為功課嘅問題發脾氣，但之後透過參加NLP課程有所改善。2016年中六時透過校長推薦計劃去北京清華大學讀書，主修法學及管理學雙學士。

## 部分公職

* 青年議會副主席
* 香港政協青年聯會副主席 
* 南區（利東一）關愛隊隊員
* 南區分區委員會（南區西）委員
* 中國聯合國協會委員
* 中國法學會香港基本法澳門基本法研究會 會員

## 學歷

* 北京清華大學法學學士
* 美國喬治城大學法律碩士
* 香港大學憲法學博士生

## 政治立場
佢係親中派嘅一員，有時會喺《明報》發表政論，主張香港融入大灣區發展，支持並透過關愛隊推廣北京未經諮詢或香港人同意而強行訂立嘅《港版國安法》，又曾經參與由「國際公益法律服務協會」舉辦嘅第一屆「國安教育認證導師資格課程」幫助推廣。

佢又曾經支持減少香港區議會嘅直選議席比例，話直選唔係萬能。

## 參考
2018年女子世界盃籃球賽

**2018年女子世界盃籃球賽**係第18屆女子世界盃籃球賽，由國際籃球總會喺2018年主辦。決賽週喺西班牙度搞，最後由美國隊攞冠軍。

## 賽事
### 分組賽
#### A組

#### B組

#### C組

#### D組

### 淘汰賽

#### 淘汰圈附加賽

----

----

----

#### 半準決賽

----

----

----

#### 第五至八名排名賽

----

#### 準決賽

----

#### 第七名爭奪戰

#### 第五名爭奪戰

#### 季軍戰

#### 決賽

## 參考


## 出面網頁
*
伍山河

**伍山河**，香港親中派基督教人士，曾經係五旬節聖潔會永光書院校監**，**自1995年起任五旬節聖潔會香港區總監督，成為香港第一位華人總監督。

## 早年生涯
佢喺一次接受《基督日報》訪問嘅時候，睇到自己以前係街童，衰到極點，嫖、賭、飲、蕩、吹都試過。

## 政治及社會問題立場
佢係親中派人士，曾經支持同屬親中派嘅梁美芬參選2007年香港區議會選舉。佢又曾經喺2012年除夕一次教會活動興奮大談自己同中聯辦主任仲有梁振英合照，又大讚中聯辦主任好人。另外，數碼廣播停播喺2012年被逼停播，社會廣泛關注傳媒自由嘅問題，但伍山河就被部分教友指佢私底下曾經批評創辦人鄭經翰，話停播嘅原因都係因為佢譁眾取寵。

2005年初，佢曾經表示支持就性傾向歧視立法、賭波合法化和娼妓合法化，認為就算基督徒唔應該做呢啲嘢，但大家無權阻止非基督徒咁做。

## 爭議

### 講道期間發表侮辱女性言論
喺2009年11月，佢去咗香港中文大學崇基學院神學院出席一次神學日活動，但講道期間發表咗一啲侮辱女性言論，例如話昔日教會嘅女傳道「肥肥矮矮腳粗粗、唔靚」，話佢哋係教會嘅羞辱，又話「唔係靚嘅女仔就唔接受讀神學」。結果被神學院學生會發表聲明譴責。

### 對政治議題喺教會內嘅討論持雙重標準
佢曾經喺2020年香港反送中運動等社會風波期間，喺五旬節聖潔會通訊撰文聲稱唔能夠讓社會議題騎劫教會，但自己就曾經多次高調將政治議題引入教會，包括2008年高調為親中派梁美芬助選、2016年喺教會舉行撐「一帶一路」宣教祈禱會、以及喺旗下學校舉辦「一帶一路」考察團，比一啲教友批評。

## 參考
五旬節聖潔會永光書院

**五旬節聖潔會永光書院**（）係香港九龍黃大仙區一間政府資助嘅全日制男女校，位處樂富橫頭磡，1973年9月20號創辦。

## 校政管理
;歷任校監
*1973-1977：祈堅信牧師
*1977-1983：趙蒙德貞女士
*1983-1995：祈堅信牧師
*1995-2006：伍山河牧師
*2006-現在：曾寶玲牧師    

;歷任校長
*1973-1974：白奈德先生（John Burnette）
*1974-1975：祈恩典教士（E. D, Cates）
*1975-1978：麥道蘭教士（D. McNeil）
*1978-1995：蒙德音牧師
*1995-1999：狄耀華先生（G. A. Dillard）
*1999-現在：郭文坤先生

;歷任副校長
*龍德屏先生
*？至1999年：狄耀華先生
*1995至1999年：郭文坤先生
*張偉文先生
*梁國輝先生
*溫頌文先生

## 睇埋
* 五旬節聖潔會永光堂：同屬五旬節聖潔會嘅一間教會，會借用學校作為教會集會嘅場地
* 伍山河：香港基督教人士，曾經係五旬節聖潔會永光書院校監

## 參考資料
五旬節聖潔會永光堂

**五旬節聖潔會永光堂**係一間香港嘅基督教會，而家嘅會址總部位於香港黃大仙區杏林街22號 ，喺2000年起好。

## 教會大樓設計
永光堂大樓嘅建築設計，喺2000年曾經獲得香港建築師學會頒發優異獎。

## 外間評價
有部分連登嘅網民對於永光堂嘅評價相當負面，主要係指佢哋要求參與嘅青少年成員喺金錢同時間上大量付出，同埋對成員嘅生活過多操控。

## 睇埋

* 五旬節聖潔會永光書院：有時會借用埋學校場地進行聚會
* 伍山河：香港基督教界著名人士，其中一名主要領導人物

## 外部連結

* 教會官方網站

## 參考
國際公益法律服務協會

**國際公益法律服務協會**（International Probono Legal Services Association）係一個香港親中派法律界組織，由激進親中派立法會議員何君堯創立，佢哋標榜自己提供免費法律服務、公眾法律教育、促進法律執業者之間嘅知識同經驗交流。

## 相關人物
董事會成員主要來自何君柱律師，包括：何君堯、何君柱、藍鴻震、何偉峯、羅妙嫦、王嘉慧；何君堯嘅立法會議員辦事處職員吳毅榮就擔任秘書長。另外，梁美芬、林新強、熊運信、顧敏康、陳曉鋒、曹福順等親中派人士都有擔當顧問同其他委員會委員嘅角色。

## 政治立場
佢哋係香港親中派嘅組織，設立咗國家安全教育中心，支持並推廣北京未經諮詢或香港人同意，強行訂立嘅《港版國安法》。另外，佢哋亦有安排「國家安全教育導師訓練」，以及推廣同內地法律機關嘅交流。

## 參考

## 出面網頁
* 官方網站
*
秦始皇二十六年銅詔版

**秦始皇二十六年銅昭版**係1976年喺中國甘肅省慶陽市鎮原縣城關鎮富坪村出土嘅一塊銅版，現存喺鎮原縣博物館。

秦始皇二十六年銅詔版長10.8釐米，寬6.8釐米，厚0.3釐米，重150克。上面用小篆陰刻咗秦始皇二十六年（前221年）統一度量衡嘅詔書，翻譯做楷書係：

係一道將各地道量衡統一嘅秦始皇昭書，呢塊詔版上嘅詔文係秦統一文字嘅見證，亦係統一度量衡嘅通用公文法令。銅版上面5行40字，同顏氏家訓記載，「開皇二年（581年）五月，長安民掘得秦時鐵稱權，旁有銅塗鐫銘二所。其一所曰：『廿六年，皇帝盡並兼天下諸侯，黔首大安，立號爲皇帝，乃詔丞相狀、綰，法度量則不壹嫌疑者，皆明壹之。』凡四十字。」相同，由於銅版形式極為罕有，所以被國家文物局鑒定專家組定為國家一級文物。

## 參考
* 秦二十六年铜诏版——甘肃镇原县博物馆镇馆之宝
* 顏氏家訓
熊運信

**熊運信**，香港親中派法律界人仕，前香港律師會會長。

## 部分公職

* 通訊事務管理局成員
* 司法人員推薦委員會委員
* 香港考試及評核局委員會委員
* 無律師代表法律諮詢委員會委員
* 整筆撥款督導委員會委員
* 專業服務協進支援計劃評審委員會成員
* 國際公益法律服務協會顧問委員會成員
* 中國政法大學國際法學院客座教授

## 參考
知識懷疑論

**知識懷疑論**（ | ），又有叫做**哲學懷疑論**，係一種有啲悲觀嘅知識論取態。最基本嗰款知識懷疑論嘅諗頭係：到底知識呢樣嘢有冇可能達到？查實人類係咪永遠都冇可能肯定自己具有知識？

## 概論

首先想像一個普通嘅「有人唔具有知識」嘅情境。

想像阿蟲聲稱話自己知道面前嗰隻生物係一隻帝王斑蝶（*Danaus plexippus*；分佈最廣泛嘅蝴蝶物種）；另一方面，阿明覺得阿蟲嘅諗法有問題－阿明留意到
#嗰隻生物嘅色水有啲唔係好對路，唔似典型嘅帝王斑蝶，唔夠橙，而且
#隻嘢飛起上嚟拍翼速度明顯冇典型嘅帝王斑蝶咁快，
呢兩點反對理由。阿明抱持嘅係一般嘅懷疑態度，佢有可能由兩個方向嚟清除佢「懷疑阿蟲個諗法有問題」嘅理由：
*佢嗰兩點反對理由證實到係唔真確嘅－例如阿蟲搵咗本昆蟲學百科全書返嚟，揭去講帝王斑蝶嗰頁，指出手上隻生物嘅色水同典型帝王斑蝶一樣（點 1 唔真確）；
*佢嗰兩點反對理由真確，但可以解除－例如阿蟲同阿明攞放大鏡等嘅架生睇真啲，發現隻嘢其中一隻翼受咗傷，自然拍翼拍得慢咗（點 2 真確，但隻嘢會噉係有理由嘅）；
响呢啲噉嘅懷疑情況下，「懷疑嘅理由」係有方法可以排除到嘅。

知識懷疑論，就唔淨只係一般嘅懷疑咁簡單：响知識懷疑論之下，任何命題同諗法嘅真確性頂攏都係「成疑」－如果阿蟲嘗試用本百科全書指出手上隻生物嘅色水同典型帝王斑蝶一樣，知識懷疑論者會質疑（例如）「點樣先至知道本書靠得住」或者「原則上，無論啲昆蟲百科全書整到幾咁盡善盡美，本書出錯嘅機率依然大過 0」呀噉；知識懷疑論認為如果要消除一般嘅懷疑，就一定要假定某啲命題係真確嘅，而一切嘅命題都冇可能 100% 肯定係真確，所以任何嘅懷疑理由都係原則上排除唔到嘅。

## 睇埋
*桶中腦
*笛卡兒邪靈
*我思故我在

## 引述
笛卡兒邪靈

（）係一種知識論觀點。

根據呢種觀點，人嘅感官查實係受到某啲外在力量－「邪靈」－控制住嘅；人類所感受到嘅一切事物根本上就唔存在，冚唪唥都只不過係由控制住人類感官嗰隻「邪靈」創造出嚟嘅幻影－呢種諗法幾極端，但就嚴格嘅邏輯基準嚟講，又畀人覺得難以完全排除。

## 睇埋
*知識懷疑論
*我思故我在
*桶中腦

## 攷
何君柱

**何君柱**，香港親中派法律界人士，激進親中派立法會議員何君堯嘅阿哥。

佢自立咗**何君柱律師樓**，擔任首席合夥人，而細佬何君堯就係高級合夥人。另外，佢同何君堯一同創立咗親中派法律界組織國際公益法律服務協會，組織另外有梁美芬、藍鴻震等同屬親中派嘅政治人物坐鎮擔任顧問。

## 部分公職

* 仁愛堂諮議局委員
* 仁愛堂董事局主席(1992年至1993年)
* 新界鄉議局議會議員
* 屯門區反罪案委員會會員

## 學歷

* 英國雅息斯學院榮譽法律學士
* 香港大學專業法律文憑

## 外部連結

* 何君柱律師樓網站

## 參考
後退論證

**後退論證**（）係知識論上有關「人類知識建基於乜」嘅一條問題。假想有人提出個主張話「每一個信念都要有一個理由先成立」，噉人信 A 要有理由 B 去支持；但理由 B 又係一個信念，佢又要理由 C 去支持；然後 C 又要 D ...... 噉一直落去永無止境。結果係冇辦法真正「開始」相信任何嘢，因為永遠都仲要搵下一個理由。

## 概論

想像下面噉嘅論證：
:所有人類條命都係有限嘅（前件 1）；
:蘇格拉底係一個人類（前件 2）；
:結論：蘇格拉底條命係有限嘅。
响呢個過程裏面，思考者由兩句前件度推理出結論－如果話佢諗嘅嘢完全冇問題（睇埋真確同效度嘅概念），就起碼表示佢嗰兩句前件都應該要係真確嘅，但問題係思考者點知兩句前件係真確嘅呢？
*一係佢假定咗嗰兩句前件係「唔使證明或者用乜方法支撐，都可以當佢係真確」嘅；
*如果佢要搵某啲論證支撐「所有人類條命都係有限嘅」同埋「蘇格拉底係一個人類」呢兩句嘢，就要建立新嘅論證，而論證就實要有前件... 如是者，一係去到某點決定「當啲前件係不證自明」，一係就要一路係噉搵新嘅前件嚟支援手上嘅論證。
－呢個問題就係所謂嘅後退論證。對於後退論證嘅問題，有哲學家就噉講：

## 睇埋
*公理
*理據
*基礎主義
*我思故我在
## 註釋

## 引述
基礎主義

（）係知識論上一種對應後退論證問題嘅觀點。

最基本上，基礎主義即係相信「有一小部份嘅命題，係唔使證明或者用乜方法支撐，都可以當佢哋真確」噉嘅諗法

## 睇埋
*後退論證
*知識懷疑論

## 攷
相對主義

（）係知識論上一種觀點。

呢種觀點唔接受任何「我講嘅嘢有客觀性」嘅聲稱。

## 睇埋
*知識論
Episteme

（可以做）係嚟自古希臘文 **ἐπιστήμη**（羅馬字：epistēmē）嘅一隻詞，大致上可以譯做「知識」或者「理解」嘅意思。好似柏拉圖同阿里士多德等嘅古希臘哲學家，都有提到 episteme 呢隻詞。

## 睇埋
*知識論：知識論個英文名 **epistemology** 就係嚟自 episteme 嘅。

## 參考資料
確定

係指一個信念，思考者冇任何理性嘅原因質疑佢係咪成立。

## 睇埋
*知識論
*不確定
葉念琛

**葉念琛**（，），原名**江柏樑**，係香港演員、網誌影評作家同電影導演。佢執導嘅電影主要都係後生仔女嘅愛情故事，而女主角亦多數叫做「阿寶」，成為佢嘅個人特色。
## 電影/導演作品
### 導演
* 2004年 《甜絲絲》 My Sweetie 主演︰森美、鄧麗欣、樂基兒
* 2006年 《獨家試愛》 Marriage with a Fool 主演︰方力申、鄧麗欣、吳佩慈
* 2007年 《十分愛》 Love Is Not All Around 主演︰方力申、鄧麗欣、鍾嘉欣
* 2008年 《我的最愛》 L for Love, L for Lies 主演︰方力申、鄧麗欣、曾愷玹
* 2008年 《親愛的》 Forgive and Forget 主演︰曾愷玹、安志傑、楊愛瑾
* 2008年 《絕代雙嬌》 Nobody's Perfect 主演︰鄧麗欣、吳雨霏、森美
* 2009年 《保持愛你》 Love Connected 主演︰胡清藍、謝安琪、唐素琪、鄧麗欣、側田、森美
* 2010年 《72家租客》 72 Tenants of Prosperity 主演︰曾志偉、張學友、袁詠儀、黃宗澤、鄧麗欣、王祖藍、鍾嘉欣
* 2010年 《婚前試愛》 Marriage with a Liar 主演︰周秀娜、羅仲謙、楊焉、沈志明
* 2011年 《隱婚男女》 Mr & Mrs Single 主演︰劉若英、陳奕迅、白冰、庾澄慶
* 2011年 《人約離婚後》 Love Is the Only Answer 主演︰佘詩曼、方力申、羅仲謙
* 2011年 《猛鬼愛情故事》 Hong Kong Ghost Stories 主演:謝婷婷、周秀娜、羅仲謙
* 2012年 《天生愛情狂》 Natural Born Lovers 主演:張智霖、劉心悠
* 2012年 《勇敢愛之末日來電》 Courageous Love 主演：陳喬恩、朱梓驍 **（微電影）**
* 2012年 《關於愛情的7件事》 There Is Something About Love 主演：陳嘉寶 **（微電影）**
* 2013年 《第一次不是你》 A Secret Between Us 主演：蔣家旻、馬志威
* 2013年 《溝女不離三兄弟》 （中譯：求愛大作戰）主演：沈震軒、陳奐仁、張建聲、連詩雅、莊思敏、吳若希、倪晨曦、蔣家旻、盧海鵬、林盛斌
* 2014年 《Delete愛人》 （中譯：百變愛人）主演：王祖藍、王菀之、許冠文、王敏德、張智霖、薛家燕
* 2015年 《十月初五的月光》 主演：張智霖、佘詩曼、薛家燕、陳喬恩、唐文龍
* 2015年 《紀念日》（中、台譯：分手再說我愛你） 主演﹕方力申、鄧麗欣、張繼聰、邵仲衡、李麗珍、石修、陳秀珠*（[[獨家試愛]]十週年紀念版）*
* 2016年 《失戀日》 主演：鄧麗欣、麥明詩
* 2017年 《愛情奴隷獸》  主演：方力申、蘇麗珊、袁文傑、高海寧
* 2018年 《我的情敵女婿》 主演：任達華、劉嘉玲、衛詩雅、麥玲玲
* 2020年 《我的筍盤男友》 主演：陳家樂、李靖筠
* 2020年 《阿索的故事》 主演：王菀之、梁漢文、姜皓文、蔡潔
* 2021年 《唐伯虎之偷天換日》（網絡電影） 主演：孫耀威、李子雄、吳啟華、李國麟
* 2022年 《致命24小時》 主演：吳卓羲、潘燦良、湯怡、何佩瑜
* 2024年 《不是你不愛你》 主演：譚旻萱、陳昊森、梁仲恆
* 2025年 《麻雀女王追男仔》 主演：高海寧、馬國明、陳家樂、陳靜、許紹雄、李尚正、文佐匡
* 待上映 《分手專家》 主演：陳家樂、曾樂彤、馬思惠、黎峻、劉若寶

### 編劇
* 1997年 愛情 Love: Amoeba Style
* 1998年 初纏戀後的2人世界 Choh Chin Luen Hau Dik Yi Yan Sai Gaai
* 2002年 停不了的愛 Loving Him
* 2002年 憂憂愁愁的走了
* 2003年 行運超人 My Lucky Star
* 2003年 大丈夫 Men Suddenly In Black
* 2004年 甜絲絲 My Sweetie
* 2006年 獨家試愛 Marriage with a Fool
* 2007年 十分愛 Love Is Not All Around 
* 2008年 我的最愛 L for Love, L for Lies
* 2008年 親愛的 Forgive and Forget 
* 2008年 絕代雙嬌 Nobody's Perfect
* 2009年 保持愛你 Love Connected
* 2010年 72家租客 72 Tenants of Prosperity
* 2010年 婚前試愛 Marriage with a Liar
* 2012年 勇敢愛之末日來電 Courageous Love **（微電影）**
* 2013年 第一次不是你 A Secret Between Us 主演：蔣家旻、馬志威
* 2013年 溝女不離三兄弟 （中譯：求愛大作戰） 主演：沈震軒、陳奐仁、張建聲、莊思敏、連詩雅、吳若希、倪晨曦、蔣家旻、盧海鵬、林盛斌
* 2014年 Delete愛人 （中譯：百變愛人）主演：王祖藍、王菀之、許冠文、王敏德
* 2015年 小姐誘心（中譯：愛情攻略） 主演：劉心悠、周柏豪、莊思敏、姜皓文
* 2015年 十月初五的月光 主演：張智霖、佘詩曼、薛家燕、陳喬恩、唐文龍
* 2015年 沒女神探 主演：王菀之、周柏豪
* 2016年 PG戀愛指引
* 2017年 我要發達 主演：唐詩詠、林盛斌、麥玲玲
* 2018年 我的情敵女婿 主演：任達華、劉嘉玲、衛詩雅、麥玲玲
* 2022年 致命24小時 主演：湯怡

柏樑
利維·蘭斯洛·戈達

**利維·蘭斯洛·戈達**（Neville Lancelot Goddard，），中國大陸譯**內維爾·蘭斯洛特·戈達德**，係巴巴多斯嘅新紀元思想作家兼神秘主義者，後來入籍美國。佢專門寫關於聖經嘅神秘主義，被認為係吸引力法則嘅先驅之一。

## 早期生活
戈達喺1905年2月19號喺巴巴多斯出世。佢阿爸係約瑟夫·約拿旦·戈達，阿媽係威廉米娜·戈達。1922年左右，佢隻身移民到紐約市，最初喺嗰度以舞蹈表演為生。

1931年，佢遇到一位名叫阿卜杜拉嘅埃塞俄比亞拉比。喺佢嘅指引下，戈達開始學習喀巴拉同其他聖經神秘主義學說。喺第二次世界大戰時，佢喺美軍中服役，滿足咗入籍條件，於是加入美國籍。

## 職業生涯
喺成為全職講師之前，戈達主要係一個專業舞蹈員，某程度上亦係一個演員。佢喺《意識乃唯一現實》中提到：「十年嚟，我一直係一個舞者，喺百老滙、舞台、同夜總會等等表演，又曾經去歐洲巡迴演出。」1950年代初，佢先開始喺紐約市市政廳講授宗教主題。 1954年，據報導，佢正籌備一個「形而上學嘅影視節目」，但唔清楚該項目係咪成功。

## 觀點
戈達覺得聖經係一本人類心理學嘅寓言書，而唔係歷史事件嘅記錄。換句話講，我哋應該將聖經當係一本開發潛能嘅指南。所以，戈達唔信有一個外在嘅、會回應禱告嘅上帝，而係相信「你就係造物主。」

戈達嘅思想通常會被歸類為唯心論、非二元論同吠檀多不二論。佢經常話「每個人都係你內心嘅投射」，意指世間所有人都係上帝，都係上帝嘅延伸。戈達認為，通過認知呢個「真相」，每個人只要喺心中抱持「願已成真」之感覺，就能創造理想嘅現實。因此，呢個諗法被稱為「抱持法則」。

戈達亦相信死亡只係一種錯覺。佢認為，人死之後，將會再次「復活」於同樣嘅生命裏面，直到佢哋證悟，同上帝合而為一。佢將呢種思想稱之為「神嘅應許」，類似於尼采「永恆輪迴」嘅概念。

幾個對戈達有深遠影響嘅作家包括：英國詩人威廉·布萊克，同埋法國心理學家埃彌·古爾。

## 影響
人類學家卡洛斯·卡斯塔尼達嘅前妻兼傳記作者瑪格麗特·潤揚·卡斯塔尼達對戈達嘅思想好有興趣，並經常向卡洛斯介紹戈達嘅作品。

2006年全球暢銷書《秘密》作者朗達·拜恩，同另一位作者偉恩·戴爾，都深受戈達嘅影響。

## 死亡
戈達於1972年10月1號去世，享年67歲，死因係腦動脈腫瘤。喺去世之前，佢喺洛杉磯大約住咗20年。

佢嘅遺體依家埋葬咗喺巴巴多斯聖米迦勒嘅西伯里公墓。

## 作品

## 參考資料


## 來源
* 
* 

## 延伸閱讀
*  A 1943 profile of Goddard.
*
真理融貫論

**真理融貫論**（）係種知識論相關觀點。

根據呢種睇法，如果一個信念要算係「有理據」，個信念一定要屬於一套「內部一致」嘅信念系統。
潘國森

**潘國森**，香港親中派作家，祖籍廣東南海，香港作家協會副主席，因為經常發表分析金庸作品嘅著作而得到一啲關注。

## 學歷

* 香港聖類斯學校畢業

* 香港大學工業工程系畢業

## 政治立場
佢係香港親中派嘅支持者，曾經撰寫『二零一四甲午香港黃巾之亂』一書，當中以黃巾之亂形容2014年香港人爭取民主嘅雨傘革命，攻擊劉進圖、葉建源、戴耀廷作出失實陳述。

## 參考
現象主義

（）係種形而上學同知識論相關觀點。

現象主義主張，外界物體唔可以肯定存在，頂攏可以描述做「感官感知到嘅嘢」。
神召會元朗錦光堂

**神召會元朗錦光堂**係香港一間基督教嘅教會，總部位於元朗鳳琴街22號，由於人數規模以及經常被基督教媒體報導，所以得到一啲公眾嘅關注。

## 歷史同部分發展記事
佢哋前身係「基督教錦田福音堂」，1958年喺錦田創立，之後喺1991年12月遷往元朗教育路興發大廈，定名為「神召會元朗錦光堂」，之後佢地逐步擴張，而依家主要嘅會址係元朗鳳琴街22號，位置前身係美都戲院。

錦光堂喺2020年獲批租用元朗南生圍前小商新村公立學校嘅用地，計劃將佢發展做綜合社區服務中心。佢哋亦有一啲社區服務工作，例如推廣禁毒。

## 組織架構
錦光堂按會友嘅年齡背景劃分為六個區：長者區、成青區、職青區、大專區、學生區同埋兒童教會。

另外，佢哋自1994年開設有錦光生命書房，喺新加坡同洛杉磯亦設有分堂，錦田舊址就開設咗「基督教尼泊爾錦光堂」。

佢哋亦設有專業團契，涵蓋商人、紀律部隊、會計金融界人士、醫護人員、教育界人士、社褔界人士以及工程師。

佢哋亦係香港華人基督教聯會、元朗區基督教聯會同埋普世神召會嘅會員。

## 爭議

### 來自網絡嘅批評
有部份高登同連登嘅網民批評，錦光堂喺出席人數上有追數文化，亦對信眾喺時間同金錢奉獻上有唔少要求，但對參與者嘅心靈情緒狀態並唔關心。

### 信徒領袖涉非禮案，教會隱瞞事件
電玩界網絡紅人甄偉業本身亦係錦光堂教友，更加係教會「力捧」嘅信徒領袖，但佢喺2019年被揭發非禮教友，喺2020年12月28號被裁定罪成。不過，錦光堂之後向會眾交代事件嘅時候隱瞞詳情，又話感恩傳媒報導無牽連教會。另外，錦光堂吳儀珠牧師甚至責難轉載有關新聞嘅會眾，話佢哋「攔阻慕道者決志信主」。

### 香港反送中運動期間被批評
喺香港反送中運動期間，錦光堂唔止一名牧師對運動公開表達負面態度。

其中喺2019年7月，沙田一場反送中抗議活動發生警民衝突，有啲示威者被警察打到頭破血流，唔少影片放咗上網。不過，吳儀珠就指責轉發呢啲片段嘅教友，話呢啲轉發行為撕裂社會，甚至反過來話係示威者毆打警察，又揚言唔認同嘅教友可以離開。 

另外堂主任劉金勝牧師，喺2019年-2020年期間，曾經多次公開誣衊同揶揄示威者「邪靈上身」 ，就算香港警察喺反送中運動入面嘅濫權問題備受批評，佢都話香港唔存在「暴政」，仲呼籲會眾投考警隊。

因應呢啲表現，有黃色經濟圈嘅支持者將錦光堂列為藍色商家。

## 參考來源
甄偉業

**甄偉業**（Andrew Yun），電玩界網絡紅人，基督徒，神召會元朗錦光堂教友，曾經創立社會企業『網．想．正』。

## 早年經歷
佢初中嗰陣曾經經歷家庭唔少大變卦，阿哥中風兼腎疾，父母為咗照顧阿哥，長時間都喺醫院入面度過。父母冇時間理自己、屋企經濟又需要仰賴社福補助，當時甄偉業開始放棄學業埋首電玩打機，經父母勸喻先至有動力讀書，亦喺高中嗰陣成為基督徒，不過，阿哥同老竇之後都喺半年內先後離世，令佢開始再沉迷遊戲，但亦因為佢喺打機入面嘅表現同技巧，開始受到眾人關注，走上咗YouTuber之路。。

## 爭議

### 非禮教友
喺2019年，佢被揭發借虛擬實境遊戲為名，非禮四名女教友，去到2021年1月被判入獄4星期。

## 資料來源
天真現實論

**天真現實論**（）係種知識論相關觀點。

根據信天真現實論嘅人，（簡化講）人類嘅感知完全無誤－是但搵個人，佢對眼睇到嘅顏色，對耳仔聽到嘅聲... 完美噉反映啲現實事物嘅實相，一個人感知到嘅事物，就係現實當中嘅事物。

不過現代嘅認知心理學已經清楚噉表明，人嘅感知功能有可能受到各種機制扭曲，詳情可以睇吓由上至下嘅感知同埋視錯覺等嘅現象。

## 攷
大麻二酚

**大麻二酚**（，簡稱：**CBD**）係百幾種大麻有效成分中最具醫療價值嘅一種，有放鬆身心、保護神經、改善皮膚發炎、抗氧化、舒緩皮膚敏感泛紅、為皮膚表層建立保護屏障、改善皮膚自我修復力；對恢復皮膚健康、舒緩皮膚問題嘅能力，可以治療濕疹等病。

大麻二酚係大麻主要嘅非精神科成分，有多種藥理作用，包括抗焦慮、抗精神病、止嘔、抗炎特性等。有研究報告指出，大麻二酚喺非轉化細胞中無毒性，唔會誘發食物攝入變化，唔會誘發全身僵硬症，唔會影響生理參數（心率、血壓、體溫），唔會影響胃腸道嘅轉運，唔會改變精神運動或心理功能。

研究報告指出，長期使用高劑量（每日高達1.5克）嘅大麻二酚喺人體內耐受性仍然良好。就算大麻二酚同四氫大麻酚（THC）分子相似，大麻二酚只會喺非常高劑量（四氫大麻酚嘅100倍）下先至同大麻素受體互相有弱作用。另外，喺大麻二酚中亦未察覺到好似四氫大麻酚噉會引起對人體思維同感知嘅改變。唔同藥理學性質令到大麻二酚同四氫大麻酚有完全唔一樣嘅安全度。對二十五項關於生物多樣性公約內安全性同功效研究嘅綜述，並未發現大麻二酚於廣泛劑量範圍中使用多種用藥方式有顯著副作用，包括急性同慢性用藥方案。

## 管制
大麻二酚已經喺歐洲大部分地區同其他國家獲得安全性同功效批准，因此佢嘅新陳代謝、毒理學、安全度醫學訊息已經夠完善。大部分國家會容忍含指定濃度以下嘅大麻二酚產品喺國內販售，包括毒品管制較嚴格嘅泰國。

### 香港
喺2022年，香港特別行政區政府宣布會立例禁止喺香港使用、管有或銷售大麻二酚，無論做任何用途即屬違法。香港政府表示，香港現行嘅法例同醫護人員守則禁止任何醫護人員使用大麻二酚作醫療用途，香港衞生署亦唔會為大麻二酚產品發出任何許可證，而香港研究資助局亦禁止任何喺香港使用大麻二酚嘅學術研究，由2023年2月1號起大麻二酚喺香港會列為「危險藥物」並受香港「危險藥物條例」管制，屆時香港將成為全球首個全面禁止使用大麻二酚嘅地區。香港禁毒常務委員會主席李國棟醫生表示，極之微量嘅大麻二酚即使由吸入方式進入人體已經會引發嚴重不良反應，包括幻覺、心跳加速、器官衰竭，李國棟醫生又引述香港大學李嘉誠醫學院嘅研究，大麻二酚造成上癮嘅情況同海洛英等毒品差唔多，因此香港有禁絕大麻二酚嘅必要。而香港藥劑師崔俊明更表示，將大麻二酚產品開封後放置約一至兩個月，就會產生喺香港一直受禁制嘅四氫大麻酚。

## 參考
黃上晏

**黃上晏**（，），係臺灣女藝人，主要做平面模特兒同參與綜藝節目。

## 簡歷
黃上晏2016年參與伊林娛樂嘅「璀璨之星」選拔大賽，入圍「國民美少女組」。佢2019年推出頭一本寫真集而逐漸多人認識。

## 演出
### 電視節目（無綫電視）
*2023年：《自然系女子旅行‎》

## 出面網頁
*
*
楊敏德

**楊敏德**（，）係香港企業家，花旗銀行董事長，全國政協委員，香港理工大學校董會前主席，香港行政會議非官守成員（2009年1月至2012年6月）。上海紡織企業家楊元龍大女，企業家潘迪生頭一任老婆，外號「配額女王」同「棉花公主」。

楊敏德喺香港出世，美國麻省理工學院數學系學士學位畢業，哈佛大學工商管理碩士學位畢業。1978年返香港幫手打理家族嘅紡織同製衣生意，係溢達集團創辦人之一，帶領集團發展成跨國企業。1995年成為集團主席。1996年喺新疆設立紡織品公司，供應棉花紡織品畀Ralph Lauren、Hugo Boss、Tommy Hilfiger等等多間跨國時裝品牌，亦成爲全球恤衫最大生產同出口商之一。

楊敏德亦擔任美國吉列公司、香港太古股份有限公司同匯豐銀行、星展銀行董事局成員，美國紐約證券交易所國際顧問委員會會員。

楊敏德做過《福布斯》雜誌封面人物，係繼龔如心之後第二位成爲封面人物嘅香港女企業家；2006年喺《財富》雜誌世界商界女強人排行榜排第44位。

## 個人榮譽
* 香港科技大學榮譽大學院士（2006年6月）
* 香港工業總會傑出工業家（2006年）
* 太平紳士（2009年）
* 金紫荊星章（2013年）
* 香港理工大學榮譽人文學博士（2016年）

## 政治立場
佢係香港親中派一員。
### 選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。

## 攷

## 出面網頁
* 

類:香港生意人
類:全國政協香港委員
類:花旗集團
類:香港科技大學榮譽院士
類:香港理工大學榮譽博士
類:哈佛大學舊生
類:麻省理工學院舊生
類:上海人
敏德
劉金勝

**劉金勝**，香港親中派宗教界人士，神召會元朗錦光堂主任牧師。

## 部分公職

* 元朗區撲滅罪行委員會委員(2009-2015)
* 消費者委員會委員(2007-2009)
* 元朗區公民教育委員會委員(2008-2012)

## 政治立場
佢喺香港親中派人士。

喺六四屠殺問題上，佢主張「不問真相只要寬恕」。佢喺香港反送中運動入面嘅表現被一啲支持香港人爭取民主嘅人批評。佢喺2019年7月嘅時候，曾經誣衊示威者「邪靈上身」 ，又話一國一制先能夠解決香港問題。另外，香港警察喺反送中運動入面嘅濫權問題備受批評，但佢喺9月嗰陣就聲稱香港唔存在「暴政」，仲呼籲會眾投考警隊。去到2020年10月，佢又喺一場崇拜入面公開揶揄抗爭者，話參與抗爭嘅會友唔會有前途。

因應佢嘅親中立場同言行，佢同陳世强、管浩鳴、許淑芬、林以諾、梁燕城、張恩年、蔡志森、蘇穎智、盧龍光、陳歐陽桂芬喺2020年被門徒事工列入「基督教制裁名單」。門徒事工形容佢哋係長期協助極權政府打壓港人民主同人權嘅「賣港教賊」，要求各國政府對佢哋實施制裁懲罰。

### 選舉經歷
2006年，佢喺選舉委員會界別分組選舉自動當選成為選委（宗教界界別分組）。

佢曾經支持同屬親中派嘅梁美芬參選2007年香港區議會選舉。2011年選舉委員會界別分組選舉，佢經宗教界界別分組（香港基督教協進會）成為選舉委員會委員。

## 參考
曾淵滄

**曾淵滄**（，）係星加坡唐人，做過香港深水埗區議會委任議員同埋香港城市大學工商管理碩士課程主任兼管理科學系副教授。

## 政治立場同經歷
佢喺香港親中派人士，支持過同屬親中派嘅梁美芬參選2007年香港區議會選舉。

## 參考來源

類:前深水埗區議員
類:星加坡唐人
類:基督徒
呂宇俊

**呂宇俊**（，），2006年獲選香港十大傑出青年，恩賢教育中心創辦人，依家喺使命浸信會（溫哥華）牧會做傳道人。
## 政治立場同經歷
佢係香港親中派支持者，曾經支持同屬親中派嘅梁美芬參選2007年香港區議會選舉。

## 參考來源
陳世強

**陳世強**，香港親中派宗教界人士。客家人，2011年香港選舉委員會界別分組選舉基督教界別委員、香港國際全備福音商人團契總監。

## 法律業務
1978年，陳世強喺英國修咸頓大學考獲法律學士，去到1979年，佢完成律師考試後返香港喺孖士打律師行工作，直到1986年。佢而家係廖何陳世強行合夥人，專長地產發展、商業同中國事務。佢亦係中華人民共和國司法部委托公證人同香港律師會內地法律事務委員會委員。

## 傳媒業務
2003到2006年期間，陳世強曾經做過亞洲電視基督教電視節目星火飛騰嘅主持人。佢亦係基督教《國度復興報》嘅創辦人之一、《快樂人月刊》(Happymen Magazine)嘅出版人。

## 其他公職

* 深圳市和政協委員
* 長春市政協委員
* 深圳市歸僑僑眷企業家聯合會副會長
* 深圳市僑界法律顧問
* 香港專業及資深行政人員協會的創會副會長

## 政治立場同選舉經歷
佢喺香港親中派人士，2006年，陳世強以最高票數當選為基督教界別嘅選舉委員會委員，2011年再度連任。佢亦曾經支持同屬親中派嘅梁美芬參選2007年香港區議會選舉。

因應佢嘅親中立場同言行，佢同劉金勝、管浩鳴、許淑芬、林以諾、梁燕城、張恩年、蔡志森、蘇穎智、盧龍光、陳歐陽桂芬喺2020年被門徒事工列入「基督教制裁名單」。門徒事工形容佢哋係長期協助極權政府打壓港人民主同人權嘅「賣港教賊」，要求各國政府對佢哋實施制裁懲罰。

## 宗教活動方面爭議事件

* 香港國際全備福音商人團契曾經發生女教友被強姦，團契被指包庇強姦者，身為團契總監嘅陳世強亦因而受到一啲批評，受害人指陳世強同強姦者係生意伙伴，有嚴重利益關係衝突，而且不停拖延處理事件，又不停強調報警後嘅後果去阻嚇受害人報警，就連老婆都要求受害人讀經認錯，一刀一刀地刺痛佢原本已重傷嘅傷口。
* 陳世強有份成立嘅敬拜會，喺2010年有教友玩小組遊戲時不適，組長卻指佢「釋放」緊而拒絕報警，最後該教友延醫猝死。

## 參考來源

## 外部連結
*與陳世強相關的基督教新聞，基督日報
*60工程師聯署讚加快基建 ，文匯報
*創世非常談，基督教中文入門網站
*親建制去屆選委再組連線陳世強直言：「想贏。」 ，基督教時代論壇
*陳世強律師見証 ，真証傳播
何除

**何除**，香港親中派宗教界人士。前中國基督教播道會恩福堂牧師
。

## 政治立場同經歷
佢係香港親中派人士。

2007年，佢曾經支持同屬親中派嘅梁美芬參選香港區議會選舉。

## 參考來源
陳樹安

**陳樹安**，香港親中派宗教界人士。香港浸信會神學院董事會副主席、香港聯合佈道事工主席、2007年香港葛福臨佈道大會主席。

## 政治立場同經歷
佢係香港親中派人士，曾經支持同屬親中派嘅梁美芬參選2007年香港區議會選舉。

## 參考來源
蘇穎智

**蘇穎智**，香港親中派宗教界人士。曾經係中國基督教播道會恩福堂主任牧師、恩福聖經學院院長。

## 家庭
佢阿哥係蘇穎睿牧師，中國基督教播道會窩打老道山福音堂前主任牧師。

## 政治立場同經歷
佢係香港親中派人士。2007年，佢曾經支持同屬親中派嘅梁美芬參選香港區議會選舉。

香港反送中運動期間，佢喺2019年6月曾經因應過百萬人上街遊行要求撤回《逃犯條例》修訂，要求政府唔好漠視民意格硬送去二讀。但喺同年7月14號到元朗堂講道嗰陣，又話《逃犯條例》修訂係政黨誤導激發社會衝突，又話警隊成為政府同市民之間磨心，導致士氣低落，但對警暴就隻字不提。 

因應佢嘅親中立場同言行，佢同陳世强、劉金勝、管浩鳴、許淑芬、林以諾、梁燕城、張恩年、蔡志森、盧龍光、陳歐陽桂芬喺2020年被門徒事工列入「基督教制裁名單」。門徒事工形容佢哋係長期協助極權政府打壓港人民主同人權嘅「賣港教賊」，要求各國政府對佢哋實施制裁懲罰。

## 參考來源
吳思源

**吳思源**，香港親中派宗教界人士。曾經做過香港華人基督教聯會出版部部長同埋執行董事。

## 部份公職

* 維護家庭基金主席
* 愛百合機構牧養總監
* 循道衛理聯合教會卸任副會長

## 政治立場

## 政治立場同經歷
佢係香港親中派人士。

2007年，佢曾經支持同屬親中派嘅梁美芬參選香港區議會選舉。

## 參考來源
私密臨時婚姻

**私密臨時婚姻**（），喺伊朗叫佢做**悉蓋**（），係伊斯蘭教什葉派入面，一種私人同臨時嘅結婚合約。呢種合約一定要事先講到明會維持幾耐，同埋新郎一定要畀一嚿錢（）去新娘度，嚟做萬一個男人臨時過身嘅時候，個女人可以攞嚟用嘅使費。同所有回教結婚一樣，一定要講明結婚嘅動機，同埋兩邊都同意結婚合約嘅條文。

根據個別什葉派教徒，穆罕默德係親自容許呢種結婚嘅，不過就唔係所有教徒都接受，甚至有人認為係回教暗地裏容許賣淫嘅手法。

一般大家對呢種結婚至少要維持幾耐就都冇共識，有啲來源話完全冇，不過其他就有話係至少3日、3個月、或者1年等等都有。

## 攷

類:婚姻
類:伊斯蘭教
觀眾在民間電視大獎2021

《**觀眾在民間電視大獎2021**》係第6屆觀眾在民間電視大獎，提名期由2022年1月8號到12號，投票期由1月17號到26號，結果喺2月7號公佈。

## 十強同得獎名單
### 民選最佳劇集
呢個獎有24個提名角逐：無綫電視有21個提名；ViuTV有3個提名。

### 民選最佳劇本
呢個獎有18個提名角逐：無綫電視有15個提名；ViuTV有3個提名。

### 民選最佳攝影
呢個獎有13個提名角逐：無綫電視有10個提名；ViuTV有3個提名。

### 民選最佳男主角
呢個獎有21個提名角逐：無綫電視有15個提名；ViuTV有6個提名。

### 民選最佳女主角
呢個獎有17個提名角逐：無綫電視有15個提名；ViuTV有2個提名。

### 民選最佳男配角
呢個獎有24個提名角逐：無綫電視有14個提名；ViuTV有10個提名。

### 民選最佳女配角
呢個獎有26個提名角逐：無綫電視有18個提名；ViuTV有8個提名。

### 民選飛躍進步男藝員
呢個獎有24個提名角逐：ViuTV有18個提名；無綫電視有9個提名。

### 民選飛躍進步女藝員
呢個獎有26個提名角逐：無綫電視有14個提名；ViuTV有11.5個提名；香港開電視有0.5個提名。

### 民選最佳主持
呢個獎有42個提名角逐：ViuTV有27個提名；無綫電視有14個提名；香港開電視有1個提名。

### 民選最佳綜藝節目
呢個獎有38個提名角逐：ViuTV有25個提名；無綫電視有13個提名。

### 民選最佳資訊節目
呢個獎有31個提名角逐：ViuTV有15個提名；無綫電視有10個提名；港台電視有5個提名；香港開電視有1個提名。

### 民選最佳時事節目
呢個獎有10個提名角逐：無綫電視有3個提名；ViuTV有3個提名；港台電視有3個提名；香港開電視有1個提名。

### 民選最佳電視歌曲
呢個獎有27個提名角逐：無綫電視有14個提名；ViuTV有12個提名；港台電視有1個提名。

### 民選最佳戲劇拍檔
呢個獎有25個提名角逐：無綫電視有18個提名；ViuTV有7個提名。

## 得獎統計

*最多獎嘅劇：ViuTV《大叔的愛》（8個獎）
你哋冇做錯到

「**你哋冇做錯到**」係2014年一句出自前香港警務處處長曾偉雄口中嘅說話，當時香港警察對付非法堵路嘅示威者。曾偉雄處長喺警察總部，向數百名參與處理非法堵路嘅前線警員打氣，高呼「你哋冇做錯到」。而過程被拍下而且喺網上流傳，曾偉雄因而備受社會人士

批評。

之後喺一啲香港警察嘅新聞被報道嘅時候，有啲網民就會攞呢句說話來揶揄香港警察。

## 外間批評

* 香港中文大學政治與行政學系高級講師蔡子強話，咁樣只會對局勢火上加油，令警隊內部同公眾期望愈走愈遠，甚至各走極端，就算贏到一時嘅掌聲，但就令自己再無轉圜餘地，做法愚蠢。 
* 社會主義行動成員陳彼得形容，呢句話成為咗香港警察對公眾態度嘅分水嶺，變得越來越仇視示威者，成為了中共政權嘅半軍事武裝部隊。

## 參考
香港作家聯會

**香港作家聯會**（**香港作聯**，英文：**Hong Kong Writers**），係一個由香港作家、文學研究人士同報刊編輯設立嘅親中派非牟利組織，1988年1月成立，當時叫做「香港作家聯誼會」。創會會員包括曾敏之、周蜜蜜、潘明珠、潘金英等人，另外其他主要人物有劉以鬯。

佢哋有時會組織內地文學名家到香港開文學講座，亦有舉辦旅遊文學研討會。

佢哋喺政治上係親中派嘅組織，曾經舉辦慶祝一啲中國國慶嘅活動，另外亦主張香港作家前往大灣區發展。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 參考資料
*香港作家聯會官方網頁

## 參考
馬泰有FOOD了

《**馬泰有FOOD了**》（）係香港MakerVille製作嘅遊埠同飲食節目，由李蔓瑩同張右雨主持，2023年2月6號到2月17號逢禮拜一到五23:00－23:30喺香港電視娛樂ViuTV播出。節目主持去到馬來西亞同泰國品嘗各種美食。

## 每集一覽

## 節目調動
*2023年2月15號：由於21:30-23:00播《殺手廢J》大結局，令《演奏1 TAKE過》順延到23:00－23:30播，所以呢個節目順延到23:30－00:00播。

## 出面網頁
*ViuTV：馬泰有FOOD了

## 電視節目變遷
張恩年

**張恩年**，香港親中派基督教界人士。

佢喺台灣國立政治大學新聞系畢業，之後做過新聞工作，然後去咗加拿大維真神學院修完道學碩士，喺溫哥華做咗十年嘅牧會。1999年，佢去咗美國愛修園聖工靈修學院同Wagner Leadership Institute進修，成為愛修園聖工靈修學院第一位實用教牧學博士。

2001年5月，佢返到離開咗15年嘅香港，建立咗「611靈糧堂」。

## 政治立場同選舉經歷
佢喺香港親中派人士。曾經公開話「林鄭月娥以777票當選特首不是巧合，乃是神掌管一切」。

因應佢嘅親中立場同言行，佢同陳世强、劉金勝、管浩鳴、許淑芬、林以諾、梁燕城、蔡志森、蘇穎智、盧龍光、陳歐陽桂芬喺2020年被門徒事工列入「基督教制裁名單」。門徒事工形容佢哋係長期協助極權政府打壓港人民主同人權嘅「賣港教賊」，要求各國政府對佢哋實施制裁懲罰。
## 參考
蔡志森

**蔡志森**，香港親中派基督教界人士。
## 政治立場同選舉經歷
佢喺香港親中派人士。

因應佢嘅親中立場同言行，佢同陳世强、劉金勝、管浩鳴、許淑芬、林以諾、梁燕城、張恩年、蘇穎智、盧龍光、陳歐陽桂芬喺2020年被門徒事工列入「基督教制裁名單」。門徒事工形容佢哋係長期協助極權政府打壓港人民主同人權嘅「賣港教賊」，要求各國政府對佢哋實施制裁懲罰。
## 參考
毛澤東唔該日本爭議

中國共產黨中央委員會主席毛澤東喺1950—1970年代多番對訪問中國嘅日本軍政人物表達致謝，稱日本侵華令中國人團結覺醒。改革開放後喺中日蜜月期期間也未有所爭議，但喺2000年代，毛澤東嘅此類言論曾於中華人民共和國互聯網引起強烈反響，2020年香港中學文憑試歷史科題目風波因牽涉對日本侵華嘅史觀理解，此類言論喺中國大陸同埋香港互聯網上再度被廣泛討論。佢“唔該”嘅措辭，亦被一些學者理解為黑色幽默。

## 參考
盧龍光

**盧龍光**（，）係香港親中派基督教界人士，前香港基督教協進會總幹事（2018年－2019年3月12號）；前香港中文大學崇基學院神學院院長（1995年－2014年）同埋前香港基督教循道衛理聯合教會會長（2006年－2012年），專研新約聖經及教牧神學，曾經係循道轄下多間中小學校監兼校董，2018年被揭涉及性騷擾學校女職員後辭去校監職。

## 政治立場同選舉經歷
佢係香港親中派人士。

因應佢嘅親中立場同言行，佢同陳世强、劉金勝、管浩鳴、許淑芬、林以諾、梁燕城、張恩年、蔡志森、蘇穎智、陳歐陽桂芬喺2020年被門徒事工列入「基督教制裁名單」。門徒事工形容佢哋係長期協助極權政府打壓港人民主同人權嘅「賣港教賊」，要求各國政府對佢哋實施制裁懲罰。

## 著作
* 葉菁華、盧龍光：《我們信：尼西亞信經釋義》。香港：基督教文藝，2014。ISBN 9789622942202。
* 盧龍光：《論盡羅馬：透析保羅寫羅馬書之目的》。香港：漢語聖經協會，2010。ISBN 9789625138350。
* 盧龍光：《保羅新觀：羅馬書的主題與目的》。台中：東海大學校牧室，2007。ISBN 9789867173614。
* 盧龍光：《愛你的鄰舍：教會社區工作理論與實踐》。台北：校園書房，2003。ISBN 9789575877736。
* 盧龍光：《基督教身分尋索：使徒行傳和新約書信導論》。香港：天道書樓，2006。ISBN 9789622086838。
* 劉忠明、盧龍光：《像樣的教會管理》。香港：福音證主協會，2009。ISBN 9789628998418。
* 盧龍光編：《跨越文本的邊界：李熾昌教授六秩壽慶文集》。香港：崇基學院神學院，2010。ISBN 9789627137450。
* 盧龍光、鄺炳釗、張修齊編：《聖經的人生：馮蔭坤博士七十壽辰慶賀文集》。香港：香港中文大學崇基學院神學組，2007。ISBN 9789627137405。
* 盧龍光編：《筆戰羅馬：羅馬書之研究（增訂版）》。香港：天道書樓，2010。ISBN 9789622086326。
* 盧龍光編：《基督教聖經與神學詞典》。香港：漢語聖經協會，2003。ISBN 9789625132501。
* 盧龍光、湯開建、張照、顏小華：《苦難中成長的教會－英國循道公會佛山傳教發展史：1851-1949》香港：基督教中國宗教文化研究社，2011。ISBN 9789627706250

## 參考
陳運年

**陳運年**（，）係九龍巴士早更車長，涉及2003年屯門公路雙層巴士失事，並喺該車禍入便殉職。

## 生平

喪生嘅九龍巴士車長陳運年，41歲，入職6年，駕駛紀錄良好；265M線嚮2001年開辦初期，佢揸過該條路線，故應對該條路線十分熟悉。佢於意外前兩日先放完例假日，加埋意外時佢啱啱開工冇幾耐，故相信單嘢唔牽涉體力不支或者癐。死者老婆並無做嘢，長女11歲，幼子5歲。

九龍巴士工友指死者為人和藹可親，而且喺死者屋企，均貼滿曬公司發出嘅安全獎狀同服務獎狀，而公司只會喺員工成年都冇意外紀錄或者遭投訴，先發出獎狀，可見其服務同駕駛安全紀錄都好出色。

另一個肇事司機系貨物車拖頭司機李秋榮，53歲，於2002年到事發期間呢，先後有三次涉及違反交通條例嘅案底，事發踏正駕駛櫃車喺中線行駛，聲稱當時尾隨一部客貨車突切出中線，要閃避而撞向事發巴士。系次撞車後至第一審期間呢，要貨物車拖頭司機重有兩次涉及違反交通條例嘅案底。事關撞車死傷者涉及多名天水圍中小學老師，香港教育專業人員協會於撞車翌日發動「屯門公路撞車全學校教職員募捐大行動」，做嘢於同年9月30號打完，籌得捐款超過110萬。事發後九龍巴士發放咗港紙30000蚊嘅慰問金於死者家屬同傷者，並於同年7月16號喺西方寺舉行一場法事超度緊亡魂。有巴士員工接受電台訪問指出，當日貨物車司機聲稱路上有「警察」擔大旗佢轉去向線，疑涉及靈異單嘢，但此話無其他佐證。

## 參見
*陳浩明
*余柏仁

## 參考資料

類:高空墮落死者
類:交通意外死者
陳浩明

**陳浩明**（，）係九龍巴士兼職車長。涉及2018年大埔公路雙層巴士失事，被控誤殺罪罪成，宜家坐緊監。

## 生平

陳浩明喺12歲嗰陣確診阿氏保加症，曾喺影樓打工。佢於2014年一月入職九巴，隸屬沙田車場那度，行，原為全職車長，2017年9月轉為兼職車長。佢平日任職貿易公司，節慶（禮拜六同公眾假期）先喺九巴兼職，並無固定駕駛路線，但多數會揸40X線同49X線。

陳浩明喺加九巴後首年已經涉及一宗交通意外。2014年8月2號半夜，肇事車長駕駛一部丹尼士三叉戟12米雙層空調巴士（車隊冧巴：ATR83，車牌號碼：HY5883）行走46X線向顯徑方向嘅落尾班車，駛至葵芳站公共運輸交匯處時，因轉彎車速太快而導致車失控，撞毀路邊鐵欄同一條石砫，造成一名途人同一個乘客受傷，涉事巴士左邊車頭瘀。九巴其後承認應該車長曾牽涉上述交通意外，有定罪。紀錄，被警方告唔小心摣車之後加成立，畀罰款900蚊同扣分。但當年九巴檢視意外經聽暇，認為肇事車長仍可繼續執行車長職務。

陳浩明自稱巴士迷，收藏有一部已退役嘅九巴富豪奧林比安非空調巴士，並活躍於多個網上巴士迷群組；事後陳已刪去其Facebook賬戶，同退出多個巴士迷同九巴車長WhatsApp群組。

有目擊者聲稱陳浩明因唔順乘客斥責而專登高速駕駛，其心理質素吖遂成同事熱議嘅話題。沙田車場那度，行資深車長稱陳浩明喺要場那度，行工近一年後，仍唔與其他同事熟絡。另有車長形容肇事車長系一個情緒化嘅人士。，連候車啊乘客未有揚手示意同落車唔記得按漏車自等濕碎嘢都會致電同事傾訴，且每隔兩至三個月就同佢傾所涉及嘅輕微交通意外。

陳浩明事後被告十九項誤殺罪同十九項危險駕駛引致佢人身體受嚴重傷害，到2020年7月7日，法官李素蘭喺聽取求情後，判被告，陳浩明坐監14年，終身停牌，其收藏嘅退役巴士亦已遭轉售。

## 參見
*陳運年
*蘇子裕

## 參考資料
唐榮敏

**唐榮敏**，香港親中派政治人物兼基督教界人士。
## 政治觀點
佢係香港親中派嘅一份子，喺2011年，佢連同陳世強、張洪秀美、劉金勝、司徒永富同埋陳一華合組一個親建制連線參選香港特别行政區選舉委員會宗教界委員，所有人都當選。
## 參考
流動比率

（）係最指流動資產同流動負債之間嘅比例，當中
*一件流動資產係指預期可以喺未來一年內攞到嚟使嘅資產，例如手上嘅現錢或者可以短期內轉到做現錢嘅資產；
*一件流動負債係指預期要喺未來一年內支付嘅負債；
條式就係
:\text{Current ratio} = \frac{c_1}{c_2}，當中
c_1 係流動資產，而 c_2 係流動負債。對於「流動比率要幾多先算係好」呢條問題，會計同金融學界可以話係眾說紛紜，但一般認為，流動比率最起碼要大過 1 先至算係穩陣，有啲會計師亦主張流動比率要高過 2 先至得。亦都要留意，當一位會計師要實際同間企業計流動比率嗰陣，佢要走去查好多有關間企業嘅營運嘅紀錄，先至可以得知 c_1 同 c_2 嘅數值，所以佢要做嘅嘢遠遠唔淨只「代啲數入條式度」咁簡單。

## 睇埋
*Market liquidity

## 攷
流動資產

一件（）係指預期可以喺未來一年內攞到嚟使嘅資產，例如手上嘅現錢或者可以短期內轉到做現錢嘅資產。

## 睇埋
*Market liquidity
*流動比率
香港作家協會

**香港作家協會**係一個由倪匡、林保華等人喺1984年創立嘅香港自由主義作家嘅組織，去到1989年因為中國共產黨滲透而解散。

## 參考
陳歐陽桂芬

**陳歐陽桂芬**，香港親中派基督教界人士，以勒基金創辦人。
## 政治立場同經歷
佢喺香港親中派人士，曾經形容陳馮富珍當選世衛總幹事嘅事係「是上帝抬舉中國人」。

因應佢嘅親中立場同言行，佢同陳世强、劉金勝、管浩鳴、許淑芬、林以諾、梁燕城、張恩年、蔡志森、蘇穎智、盧龍光喺2020年被門徒事工列入「基督教制裁名單」。門徒事工形容佢哋係長期協助極權政府打壓港人民主同人權嘅「賣港教賊」，要求各國政府對佢哋實施制裁懲罰。
## 參考
會計流通度

（）係指會計上一啲用嚟量度「欠責方有幾能夠喺限期內還債」嘅數值，例子可以睇吓流動比率。

## 睇埋
*Market liquidity
速動比率

（）係指
:\text{Current ratio} = \frac{c_1}{c_2}，當中
c_1 包好似現錢呢啲可以近乎即時噉轉做現錢嘅資產。

c_2 係流動負債。

## 睇埋
*Market liquidity

## 攷
胡嘉盈

**胡嘉盈**（）係香港女演員，以擔任動作特技演員為主，亦有唔少選美經驗。

## 簡歷
胡嘉盈喺美國加州出世，大學主修心理學。佢2003年參加由三藩市《星島日報》主辦嘅第一屆「星島親善小姐」，攞到「最上鏡小姐」獎。佢2013年參選「中華文化小姐」，攞到香港賽區冠軍。佢亦入圍2014年工展小姐選舉（同屆佳麗包括張殷慈、鄭伊琪等），但未入三甲。

胡嘉盈2015年報讀香港動作特技演員專業訓練課程，投身動作特技演員行列，大約2018年開始亦兼任一般演員演出。

## 演出
只計角色演出，唔包括做動作特技同替身
### 電影
*2019年：《恭喜八婆》
*2019年：《不義之戰》 飾 富豪女保鑣
*2025年：《贖夢》飾 駱達志妻子

### 電視劇（無綫電視）
*2018年：《特技人》 飾 假琪

## 出面網頁
*
*
積架

**積架汽車有限公司**（英文：Jaguar Cars Limited）係一間總部喺英國高雲地利嘅汽車製造商，1935年成立。

呢個品牌以佢同路華嘅合作而聞名，因此係積架越野路華家族嘅一部分。
紳士

喺歐洲同英文圈等地，（）係傳統上男人可以有嘅一個頭銜。18世紀打前，喺包括英倫在內嘅多個歐洲地區，紳士係一種男人貴族階級，紳士嘅具體地位各地區律例都唔同，不過一般都係低級貴族。

喺近代啲嘅用法當中，「紳士」可以泛指「有修養品行好嘅男人」，唔一定係貴族出身。

## 睇埋
*西裝
*君子

## 攷
香港商人團契

**香港商人團契**（前名：香港國際全備福音商人團契），係一個香港基督教團體，而家由親中派商人陳世強擔任會長，蔡少浩擔任總監，另外親中派政治人容永祺係榮譽會長。

團契政治立場上亦屬親中派，不時開宗明義招攬商界同專業人士，成日舉辦北上訪問團，每每獲統戰部同宗教局高官接見。

## 爭議

### 涉嫌包庇強姦犯
喺2012年5月，團契爆出強姦事件，團契甚至被指包庇強姦犯，引發基督教內教徒強烈不滿。之後，基督路小教會成員譚得志連同十多名教徒發起聲援受害人嘅「紫絲帶行動」趁團契喺會展舉行25周年慶祝晚宴，到場請願，促陳世強當面交代事件。陳世強之後否認包庇，指自己亦無阻止受害人報警，又話對報道感到遺憾，但受害人就話陳世強誣衊佢同強姦者有超友誼關係「睜著眼說大話」而且陳同強姦者係生意伙伴，有嚴重利益關係衝突。

## 外部連結

* 
* 官方網站

## 參考來源
搵唔同

**搵唔同**（書面語：**找不同**）係一種經典視覺智力遊戲，玩家需要喺兩幅睇落一模一樣嘅圖片之間，搵出隱藏嘅分別。呢個遊戲喺各個年齡層都非常受歡迎，因為佢簡單易玩，但又可以訓練玩家嘅觀察力同專注力。遊戲可以喺印刷品、電子遊戲甚至手機應用程式度見到，成為一種跨媒體嘅娛樂。係一種老少咸宜嘅遊戲，無論係實體版定電子版，都係一種可以訓練腦力同放鬆心情嘅好選擇。

## 遊戲玩法
基本玩法係比玩家睇兩幅相近嘅圖片，然後叫佢地搵出指定數量嘅分別，可能係顏色、形狀、物件位置甚至係細微嘅陰影變化。通常，圖片會設計得好似乎無破綻，但實際上暗藏幾個細微嘅改動，令玩家需要更加仔細咁觀察。

## 歷史同發展
「搵唔同」遊戲最早可以追溯到報紙同雜誌時代，當時多數會喺兒童專欄或者娛樂版面出現，成為一種消閒方式。隨住科技發展，呢種遊戲慢慢轉移到電子平台，例如電腦遊戲同手機應用程式，甚至喺社交媒體上都可以見到類似嘅互動內容。現時，一啲「搵唔同」遊戲仲加入咗時間限制、關卡挑戰同排行榜功能，令遊戲更加刺激。

## 益處同作用
「搵唔同」除咗係一種娛樂，仲可以起到教育同訓練嘅作用。對細路嚟講，呢種遊戲可以幫助佢地提高專注力同觀察力，同時訓練視覺分辨能力。對大人嚟講，玩「搵唔同」可以舒緩壓力，甚至有助提升視覺記憶同腦部靈活性。而對老人家嚟講，呢個遊戲可以作為認知訓練，減低認知退化嘅風險。

## 遊戲變化形式
「搵唔同」遊戲亦都有唔同嘅變化，除咗傳統嘅靜態圖片之外，仲有動態版本，即係玩家需要喺動畫或短片中搵出唔同之處。另外，一啲創新版本仲會加入故事情節，令玩家喺解謎嘅同時，享受更多互動樂趣。
新Monday

《**新Monday**》係香港娛樂雜誌，前身係1990年代創刊嘅《**Monday雜誌**》，2000年畀英皇集團旗下嘅新傳媒集團收購後改用而家個名。2016年10月13號開始，佢同集團嘅《新假期》、《東方新地》、《more》四本雜誌合併成一本雜誌，逢禮拜四出版。
東方新地

《**東方新地**》係香港娛樂雜誌，本嚟係東方報業集團喺1990年代創刊，2001年畀英皇集團旗下嘅新傳媒集團收購。2016年10月13號開始，佢同集團嘅《新假期》、《新Monday》、《more》四本雜誌合併成一本雜誌，逢禮拜四出版。
新假期

《**新假期**》，原本叫《**新假期周刊**》，係香港休閒雜誌，主要講旅遊同飲食，1999年9月由英皇集團旗下嘅新傳媒集團創刊。2016年10月13號開始，佢同集團嘅《新Monday》、《東方新地》、《more》四本雜誌合併成一本雜誌，逢禮拜四出版。
臨衝

**臨衝**又叫做**呂公車**，係中國古代嘅攻城戰車。

早喺《詩經‧大雅·皇矣》就有提到「帝謂文王：詢爾仇方。同爾兄弟，以爾鉤援，與爾**臨、衝**，以伐崇墉。」漢代孔穎達喺《毛詩正義》咁註疏：「臨者，在上臨下之名；衝者，從傍衝突之稱，故知二車不同，兵書有作臨車、衝車之法，《墨子》有備衝之篇，知臨、衝俱是車也。」

去到明代，臨衝發展為一種上下分成五層嘅攻城車。《明史‧朱燮元傳》記載呂公車由幾千人推住，高丈幾，長五十丈，幾層高，用木板鋪地，中間樓層有幾百人，可以射機弩毒矢，旁翼有兩個雲樓，用牛拉，可以睇到城池入面。

## 參考


類:武器
類:中國軍事史
林月如

**林月如**係大宇資訊開發嘅仙劍奇俠傳系列入面嘅虛構角色，最早喺《仙劍奇俠傳》登場，佢係遊戲中蘇州林家堡南武林盟主林天南嘅千金。
## 參考資料
三兄弟

**《三兄弟》**係香港麗的電視製作嘅情境電視劇，喺1977年2月首播一直播到1978年，逢星期一播出。主要演員有黎灼灼、周吉、譚榮傑、徐家霖、尹偉諾等。故事圍繞一個住喺公屋嘅家庭同佢嘅屋企人周邊發生嘅人同事而展開，喺當時啱啱落成嘅葵涌荔景邨同葵盛西邨取景拍攝。原定打算播出十三集，但由於劇情非常溫馨貼地，當年極受觀眾歡迎，之後繼續加拍，維持咗接近兩年，最終拍咗86集。

## 演員表
*黎灼灼 飾 阿嫲
*周吉 飾 佘旺
*譚榮傑 飾 佘志傑
*徐家霖 飾 佘志林
*尹偉諾 飾 佘志偉
*袁曼枝／陳婉薇 飾 方麗娟
*黎少芳 飾 七嬸
*周麗娟 飾 阿芳
*盧雨岐 飾 阿發
*司馬華龍 飾 娟阿爸
*陳麗雲 飾 娟阿媽
*許淑嫻 飾 翠姐
*陳寶祥 飾 阿榮
*潘志文 飾 洪哥
*許紹雄 飾 米高

## 出面網頁
*《三兄弟》ATV
*香港民間回憶資料庫
新四十二章

《**新四十二章**》（，原名《**四十二章經**》，中國大陸用名《**傲嬌與章經**》）係香港無綫電視製作嘅時裝電視劇，喺2023年1月首播，由陳豪、龔嘉欣、周嘉洛同江嘉敏領銜主演，並由譚凱琪、鄭子誠、黃山怡、鄺潔楹、林景程、易宇航、吳子冲同李君妍聯合演出，監製陳維冠。套劇用咗金庸小說《鹿鼎記》入面「四十二章經藏寶圖」嘅傳說做藍本去創作嘅現代尋寶故仔。

套劇借用咗無綫電視1984年劇集《鹿鼎記》嘅一啲片段，亦用咗佢首主題曲《始終會行運》做套劇嘅片尾曲。

## 故事大綱
豬肉檔老闆娘朱螢嬌（龔嘉欣飾）喺大學修讀中文系碩士課程，期間遇上為人風趣幽默但精神萎靡嘅教授章經（陳豪飾）。二人經常發生磨擦，猶如前世冤家，但大家都唔知，命運早注定二人要經歷百般波折，先能夠修成正果、得到傳說中嘅寶藏。擁有數學天賦嘅邵桂芝（江嘉敏飾）對擁有雙重人格嘅柯建寧（周嘉洛飾）一見鍾情，亦想搵到寶藏。同一時間，幫章經解決失眠問題臨床心理學家關玉菁（譚凱琪飾）亦對寶藏打主意。眾人為咗寶藏，展開一輪明爭暗鬥……

## 爭議
### 抄襲爭議
有部分觀點批評呢套劇，有唔少位置都出現抄襲問題：
* 初版海報抄襲內地劇《一路繁花相送》嘅海報，兩張海報都係主角排排坐、部分角色同樣翹腳chok樣、海報背景都係淺色主調、同埋劇名字眼都係由紫色漸變至藍色。 
* 劇集開宗名義向《鹿鼎記》「致敬」，但呢啲古代角色輪迴轉世來到現代嘅橋段，無綫已經用完一次又一次，自我抄襲《水滸無間道》同其他作品。

### 被指拍攝過程對先人不敬
《新四十二章》入面取景嘅大學場地原來係位於屯門曾咀靈灰安置所，有啲網民就批評，呢啲舉動對先人不敬，亦有人話無綫咁樣係對在生嘅觀眾不敬，當觀眾係傻。

### 臨時由台慶檔期抽起同刪減集數
《新四十二章》本嚟被安排做其中一套無綫電視55周年台慶劇，喺2022年11月中首播，但最後臨時抽起咗，改由《法證先鋒V》頂替，並順延到2023年1月底首播。

另外，套劇原來係25集，但首播期間縮減到24集完，最後一個禮拜播到禮拜四就大結局，禮拜五同一時段安排播《獎門人Ladies First感謝祭》，刪減集數原因未明，亦係翡翠台極罕見安排一套自製劇喺禮拜四播大結局。根據之前由電視台公開嘅劇照，黃山怡飾演嘅大反派Nasa被射盲右眼後原來未死得，再戴住眼罩同眾主角喺木廠進行終極對決，而主角都戴有防毒面罩，呢啲情節最後並未有播出，監製陳維冠辯稱唔關戴防毒面罩敏感事，而係因為想配合劇名《新「四十二」章》，所以剪成24集。

## 參考資料

## 出面網頁

* 新四十二章 - tvb.com

類:2023年無綫電視劇集
阿暖

**阿暖**，係一位香港網絡小說作家，喺香港土生土長，香港浸會大學傳理系畢業。佢喺2016年8月出版第一本長篇玄幻小說《黃泉逆仙錄》，由佢自己成立嘅暖島出版有限公司發行，之後陸陸續續出版咗20本書，而家連載緊另一套玄幻小說系列《重煉傳說》。

## 參考

## 出面網頁
*
睇屋

（）係指人詳細噉檢查一間屋。啲人決定買唔買一間屋嗰陣，通常都會睇吓佢先。

## 睇埋
*房地產
梁文傑

**梁文傑**（），中華民國民主進步黨籍新潮流系政治人物，現任大陸委員會副主任委員，曾經做過第11至13屆臺北市議員（中山、大同區），但2022年連任失敗。佢長年擔任民進黨重要政策幕僚、主要鑽研兩岸關係政策。佢喺臺北縣永和鎮（今新北市永和區）出世，原籍浙江大陳，係大陳義胞第二代。國立臺灣大學政治系學士、政治研究所碩士畢業，倫敦政經學院博士班肄業，亦係野百合學運代表人物之一。

## 政治生涯
### 參選紀錄

## 演出作品
### 電視劇

## 家庭
梁已經結婚，太太林楚茵係民進黨立法委員，曾經係記者、新聞主播、三立電視新聞部政治組副主任。
## 爭議
### 被指同鄭文燦一同接受澳門博弈大亨招待飲花酒
2011年，佢被指同鄭文燦一同接受澳門博弈大亨陳盈助招待，同遊澳門飲花酒，2人否認此事，並控告爆料嘅林瑞圖誹謗。之後，陳喺澳門公司嘅代理人5月出庭時坦承招待兩人，仲話食完飯後去到全澳門最高檔嘅酒店，淨係嗰晚已經用咗5萬港幣(近20萬台幣)。法官最後認為林已經合理查證，而且件事係可受公評之事進行評論，判決鄭、梁2人敗訴。

### 錯誤指控馬英九向賭博商人募款被判罰款
梁文傑喺2011年擔任民進黨發言人嗰陣，曾經多次公開宣稱馬英九向賭博商人陳盈助募款3億元，馬英九之後提告，要求索償新台幣兩百萬元同埋登報道歉。2017年10月24號，經臺灣高等法院更一審判，梁文傑同民進黨須賠新台幣120萬元，法庭又話梁文傑言論未經合理查證，又無證據。

### 被指同其他女性一齊流連酒店偷歡
2017年6月28號，壹週刊影到梁文傑喺6月8號到6月21號期間，多次就進出台北市嘅各大高檔酒店至少六次，甚至半夜帶年輕女子到疑似女方住處，當街攬腰。而喺2016年底，梁也曾經同另一名清純馬尾女子當眾貼耳私語，之後仲一齊去台北龍亨酒店有下場。

### 健身唔使請教練言論被批評
2018年6月，健身教練出身嘅網路紅人館長喺外交問題上批評政府，未有照顧到台灣人民，又話台灣托育費用太高，之後同民進黨立委段宜康罵戰，而同屬民進黨嘅梁文傑亦加入戰團，梁發表健身唔使請教練嘅言論，結果被大量轉貼，PTT上面有唔少對佢嘅批評，有啲網民批評梁文傑嘅言論代表政府心態，有人話唔怪得台灣體育選手都只能靠自己，亦有人反問係咪學校可以關門，自己自學就可以，批評梁文傑嘅言論非常唔尊重專業，更唔重視體育。

### 侮辱自殺身亡高雄市議會議長許崑源
2020年6月6號，高雄市長國民黨韓國瑜罷免案經高雄市民投票通過，高雄市議會議長許崑源之後跳樓自殺身亡，事後梁文傑喺社交媒體發文嘲諷，寫下「嚇死人，是賭很大嗎？」，影射許崑源簽賭韓國瑜唔會被罷免，結果大量網民對佢批評，佢之後道歉收場。

### 錯誤質疑烏克蘭軍人多謝香港人被批評
2022年，俄羅斯入侵烏克蘭，香港同台灣都有唔少人聲援烏克蘭。但去到4月8號，梁文傑喺Facebook轉載一張Free Hong Kong Centre嘅圖，當中一名烏克蘭軍人對香港及台灣表達謝意。但梁文傑就質疑為點解要多謝香港，指「謝謝香港很奇怪」。之後有香港網民回應質疑，指香港人有苦難言，而且有捐錢畀烏克蘭，對佢嘅言論表達批評。之後，梁文傑更新內容，提到香港政府同香港人民嘅態度唔同，向反侵略爭民主嘅香港朋友致歉。

## 睇埋

* 民進黨涉港言論爭議

## 譯著
*索樂文，《索樂文報告：中國談判行為大剖析》（台北：先覺出版社，2000）ISBN 9789576075506
*羅伯·萊奇，《賣命工作的誘惑——新經濟的矛盾與選擇》（台北：先覺出版社，2002）ISBN 9789576077951
*，《奧運的詛咒：奧運、世足等全球運動賽會如何危害主辦城市的觀光、經濟與長期發展？》（台北：八旗文化，2016）ISBN 9789865842956
*裴敏欣，《出賣中國：權貴資本主義的起源與共產黨的潰敗》（台北：八旗文化，2017）ISBN 9789869486583
*，《中東心臟：沙烏地阿拉伯的人民、宗教，歷史與未來》（台北：八旗文化，2018）ISBN 9789578654068
*羅伯·塞維斯，《意外的和平：雷根、戈巴契夫等「四巨頭」，如何攜手結束半世紀的冷戰對峙?》（台北：八旗文化，2021）ISBN 9789865524401
*克萊夫·漢密爾頓、馬曉月，《黑手：揭穿中國共產黨如何改造世界》（台北：左岸文化，2021）ISBN 9789860666601
*，《天下大亂：川普政府的中國政策，其形成、矛盾與內幕》（台北：八旗文化，2021）ISBN 9789860763508
*麥可．紐曼，《社會主義：牛津非常短講002》（台北：左岸文化，2022）ISBN 9786269606313
*萊斯利．荷姆斯，《共產主義：牛津非常短講003》（台北：左岸文化，2022）ISBN 9786269606320
## 參考資料


## 外部連結
*梁文傑的部落格 
*
*
*
禪繞畫

**禪繞畫**（）發源於美國，由一對夫婦 Rick Roberts 同 Maria Thomas 創辦，老公曾經係僧侶，老婆係一位植物插圖藝術家兼書寫體藝術家，兩個人一齊發展具有心靈療癒力嘅創作方式。禪繞畫嘅重點係喺有規律以及一筆一畫構成圖樣嘅過程中，讓自己達成既放鬆又專注嘅狀態，並從中得到平靜。

## 畫法
禪繞畫嘅畫法輕鬆有趣、簡單易學。唔需要深厚嘅繪畫基礎，亦唔需要特定嘅場地，一支黑筆、一支鉛筆、一張紙，就可以隨時隨地盡情纏繞。盤曲纏繞嘅線條構成咗禪繞畫嘅基本紋樣，多種紋樣嘅自由組合就構成咗一幅完整嘅禪繞畫。唔單止係一種藝術創作，唔少人重利用佢嚟舒緩壓力，所以又稱為「頭腦瑜伽」，正係因為通過纏繞，人腦可以好容易噉進入到冥想狀態，逐漸達到深度嘅專注。喺以精緻嘅線條重複畫圖形時，每個人都可以專注喺每一個筆畫，喺噉樣嘅意識狀態下，心智、直覺、知識都能夠迅速、精確而且唔需要吹灰之力噉共同運轉。

## 特點
禪繞畫被譽為心靈藝術，喺設定好嘅空間裏面用不斷重複嘅基本圖形創作出美麗嘅圖案。畫出嘅嘅圖案，有啲似填色書上面嘅圖案。禪繞畫嘅世界裏面，冇比較，冇啱定錯，唔會用擦膠，所謂嘅錯誤可以成為新嘅出發點，只要憑住感覺畫，自在愉快就可以，所以又被稱為「心靈嘅畫作」。禪繞畫嘅素材順其自然、憑住生活，再加上人嘅無限想象力，可以無限延伸，產生出各種各樣嘅可能性。

## 禪繞畫範例

Zentangle, técnica de los cuadrantes.jpg
Kresba zentangle.jpg
Zentangle Argentina.jpg


## 出面網頁
*Zentangle
Sketchpad

係由 Ivan Sutherland 喺 1963 年寫嘅一個電腦程式。

Sketchpad 畀用家攞住支好似筆噉形嘅架生畀 input，然後部機就按照啲 input 畫幅圖像出嚟（以當時嘅技術嚟講算係好革命性），畀人指係史上第一個完整嘅 GUI，而呢種技術對於「人用電腦畫圖」嚟講不可或缺，被指係 CAD 嘅第一步，對現代設計工作影響深遠。

## 攷
非洲潮什麼

《**非洲潮什麼**》（）係香港電視廣播有限公司嘅遊埠節目，由梁芷珮做主持，亦係佢嘅「潮什麼系列」第11輯作品，喺香港時間2023年1月30號到2月15號逢禮拜一到三22:30到23:00喺翡翠台播，最後一集喺5月21號禮拜日22:00到22:30喺翡翠台播。呢個節目會介紹非洲嘅新潮嘢。

## 每集內容

## 出面網頁
*非洲潮什麼 - 主頁 - tvb.com
*非洲潮什麼 - myTV SUPER
郭家頤

**郭家頤**（，）係香港亞洲電視前女藝人。做過節目同埋電視，至2006年約滿離開亞視。

2001年，郭同鍾鎮濤、關詠荷、馮德倫、楊恭如等合作，參演林健龍導演嘅電視劇《俠骨仁心》，飾演一個小角色彤彤。

2003年，郭同馮寶寶、萬綺雯等合作，參演陳寶華導演嘅《萬家燈火》，繼續飾演一個小配角警員。

2004年透過參加亞洲電視為電視劇集《我和殭屍有個約會3》選角而進入娛樂圈。佢同另一位前亞洲電視男藝員周子濠都係《殭屍新世代選拔賽》勝出者。同年加入亞洲電視，同萬綺雯、陳啟泰、鄭浩南等知名藝人合作，參演劉國輝嘅《殭屍3》，飾演況天涯呢個有份量嘅角色。

2005年到2006年，郭家頤先後參與《危險人物》中嘅亞美，《美麗傳說2星願》中嘅莊莉莉，《喜有此理》中嘅髮型屋嘅學徒滕家頤，《香港奇案實錄》中嘅朱家儀。2006年，郭家頤離開亞洲電視。

## 作品
### 劇 演
* 香港奇案實錄 家儀 (2006)
* 喜有此理 演員 (2005)
* 危險人物 演員 (2005)
* 我和殭屍有個約會III之永恆國度 演 況天涯 (2004)
* 俠骨仁心 (2004)

### 主 持
* ATV《食醫住行七點鐘》(食神)
* 慧珊時尚坊

### 宣傳片
* 2005年：情人節宣傳影片（國際台）

### 綜 藝
* 2004年《亞視台慶新勢力》
* 2004年《今夜群星大發現》
* 2004年《開心大發現II》
* 2005年《百萬富翁之新春藝員過肥年》
* 2005年《金雞賀歲迎新春》
* 2005年《529真情洋溢台慶夜》
* 2005年《2005亞洲先生競選》
* 2005年《2005亞洲小姐競選總決賽》
* 2005年《情人節宣傳片》（國際台）
* 2006年《祥祥狗狗賀新禧》
* 2006年《醫食住行七點鐘》（食神）
* 2006年《慧珊時尚坊》

### 廣 告
* 麥當勞
* 恆生信用咭
* 景福珠寶
* 肯德基家鄉雞

## 獲獎
殭屍新一代選拔賽，「殭屍新世代選拔賽」優勝者。

## 參考
吸引力法則

（）係新思維運動嘅一種概念，認為人際關係可以通過正面或負面嘅諗法，從而得到正面或者負面嘅結果。

吸引力法則呢個概念一般俾人覺得係假科學。

## 參考資料

類:假科學
財富效應

（）係指啲人嘅使錢意慾會隨「佢覺得自己有幾多財富」而改變。

覺得自己有錢咗嘅人，好多時會開始揮金買嘢，尤其係買啲奢侈品（好似係名牌嘅鞋同手袋）或者佢哋覺得「有升值潛力」嘅資產。

## 睇埋
*經濟泡沫
*行為經濟學
景氣過熱

（）係一種經濟現象，指一個經濟體嘅總供應追唔上係噉升緊嘅總需求。

## 睇埋
*經濟泡沫
博傻理論

**博傻理論**（；）係有關「經濟泡沫點解會形成」嘅一套諗法。博傻理論講嘅係，有好多投資者都係跟以下呢條簡單法則行事嘅：「買一件資產係個價唔合理咁高嘅（做傻仔），再搵另外一個投機買家（搵個更大嘅傻仔）以更高嘅價賣咗件資產佢。」根據博傻理論，呢種行為正正就係經濟泡沫嘅成因。

## 概論

如果跟博傻理論條法則行動嘅投資者數量有返咁上下多，件資產嘅價就會開始升，而且情況仲會因為羊群效應而加劇－喺一場噉嘅博傻泡沫當中，梗會有啲早期嘅參與者搵到大錢，而佢哋嘅故事傳咗出去，就會進一步吸引更多嘅人加入「做傻仔」。當件資產個價升到去某點，啲「最大嘅傻仔」搵唔到「更大嘅傻仔」去買件資產，件資產嘅價就會急跌－泡爆。

## 批評
有人指出，呢個理論就噉聽落好似好合理，但到咗 2020 年代初，學界都仲未搵到充足嘅實證證據撐佢。

## 睇埋
*恐慌性拋售
*有限理性
*羊群效應
*《大時代》

## 引咗
志雲飯局

《**志雲飯局**》（英文：）係香港無綫生活台嘅電視訪問清談節目，當時逢星期六19:00-20:00喺收费台播映，晚上23:00-00:00重播。該節目由當時嘅電視廣播有限公司總經理陳志雲主持，孫慧雪、黃卓慧、寧進、周麗欣做助手，錢國偉做監製。該節目喺飯局入面，一邊食飯一邊訪問。每集都會訪問各地名人，訪問地點依據嘉賓嘅口味而定。由於陳志雲係素食者，所以喺每集菜單中亦會有爲陳志雲而設嘅素菜。

## 影響
呢個節目令陳志雲喺香港觀眾之間嘅知名度大增，另外節目對曾蔭權同黎智英嘅專訪曾備受社會和傳媒關注，多份香港主要報章罕有地喺「港聞」、「要聞」版面報道有關訪問。

## 參考
馬偉豪

**馬偉豪**（，）係香港導演兼演員。以拍商業愛情喜劇為主，代表作有《玉女添丁》、《百分百感覺》、《初戀無限Touch》、《新紮師妹》、《地下鐵》等。佢曾經成立「小馬歌製作室」。
## 參考
佳特力

**佳特力**（）係一個汽車品牌，屬於通用汽車嘅一部分。間部門專係負責設計豪華車。佢最大嘅市場係喺美國、加拿大、同埋中國，總共有37個國家。佳特力係歷史上豪華車嘅主要公司，不過最近就開始畀BMW同埋Benz代替。2019年，佳特力總共賣咗超過39萬架車，破咗公司記錄。

## 攷

類:美國公司
類:車公司
林天南

**林天南**係大宇資訊開發嘅仙劍奇俠傳系列入面嘅虛構角色，最早喺《仙劍奇俠傳》登場，佢係遊戲入面嘅蘇州林家堡南武林盟主，女主角林月如嘅爸爸。武功高強，富甲一方，知己遍布。佢喺《仙劍奇俠傳二》亦有登場。
## 參考資料
尼夫帝

（英文：Nefertem）係古埃及嘅蓮花之神，孟菲斯嘅主神普塔同埋戰鬥女神錫蜜個仔。

## 形象
尼夫帝通常俾人描述為一個頭戴有兩枝羽毛蓮花頭冠嘅年輕男性，有時亦會直接被描繪成蓮花。埃及人仲會將佢塑造成一個獅頭人身嘅男性，頭頂有隻戴住蓮花冠嘅隼鷹。

## 概要
根據孟菲斯創世神話記載，普塔令「原初混沌之水」努恩生咗一朵蓮花。呢朵蓮花後嚟變成太陽，照耀世界，而尼夫帝就係呢朵蓮花嘅化身。所以尼夫帝亦具有太陽神嘅神格。

另外，尼夫帝同荷魯斯結合，成為霍露·赫克奴（Hor-Hekenu），同戰神蒙特並肩作戰，對抗西特。而且佢身為錫密個仔，有「撕裂獸食敵人之獅」嘅稱號，可見尼夫帝雖然唔係主司戰爭嘅神，但依然係一位幾有攻擊性嘅神祇。

除咗太陽神、戰鬥嘅神之外，尼夫帝亦負責將昇天嘅靈魂引導去雅盧。身為蓮花嘅化身，尼夫帝亦同農耕、豐收嘅信仰有啲牽連，佢被稱為「食物嘅主人」，掌管作物、香料、香油嘅生產，相傳佢仲可以運用呢啲嘢嚟施展魔法，治療疾病。

## 尼夫帝信仰嘅演變
尼夫帝嘅信仰源自下埃及尼羅河三角洲地帶。呢度嘅民眾將佢奉為下埃及皇冠嘅守護神，後嚟因為普塔信仰嘅興起，尼夫帝被吸收成為普塔個仔。

成為咗普塔個仔之後，尼夫帝獲得諸如太陽神、食物神等等嘅神格。但係對佢嘅信仰始終都係普塔嘅附屬，所以埃及係冇專屬於尼夫帝嘅神殿。喺祭祀亦都一樣，尼夫帝喺祭典露面嘅機會唔多。

## 參考
*《埃及神名典》，池上正太著，王書銘譯，奇幻基地出版，ISBN 978-986-6712-28-9
戇星先生

《**戇星先生**》係1997年上畫嘅香港喜劇電影，由馬偉豪導演，由袁詠儀、葛民輝、馮德倫、陳文雄、張燊悦主演。

拍戲期間傳出袁詠儀同張燊悦曾經傳出不和，之後袁詠儀喺《志雲飯局》嗰陣承認，又話當時被誤會欺負當時係新人嘅張燊悅，覺得好委屈，直到2018年傳媒再報導佢哋關係破冰。

## 睇埋
*戇星先生電影音樂 CD+VCD

## 參考
雞棚

**雞棚**，本來係指養殖雞隻嘅設備，用嚟管理雞隻，但係喺香港語言入面，就係指騙局，一般係形容金融投資或賭博嘅情景，而「搭雞棚」就係指設置呢啲騙局嘅行為。

## 參考
陳一華

**陳一華**（，）係香港宗教界人士，牧師，曾經做過香港警察隊基督教以諾團契團牧、深水埗區院牧事工委員會院牧。
## 政治參與經歷
喺2011年，佢連同陳世強、唐榮敏、劉金勝、司徒永富同埋張洪秀美合組一個親建制連線參選香港特别行政區選舉委員會宗教界委員，所有人都當選。

但佢亦曾參與2012年香港立法會選舉，當時就標榜自己係中間派。
## 簡介
*1990年9月 獲聘為「院牧事工」聯會首任總幹事 
*1991年 獲「十大傑出青年」
*1999年 獲美國改革宗神學院「教牧學博士」
*2012年 擔任「癌症關懷事工聯會」創會顧問
*2013年 擔任「新界西院牧事工」顧問院牧
*2014年 擔任「院牧事工聯會」主席 (推動全港醫院全人醫治使命，讓病人獲身心社靈整全康復)
*2021年 獲「衛道神學研究院」頒發榮譽文學博士
## 外部連結
*UpPotential - 陳一華牧師 
## 參考資料
仙劍奇俠傳二

《**仙劍奇俠傳二**》係仙劍奇俠傳系列嘅第二代作品，由大宇資訊台北研發總部製作角色扮演遊戲，製作人員為前狂徒創作群剩餘組員同軒轅劍製作小組：DOMO小組聯合製作，喺2003年1月推出，主題係“寬恕”。劇情年代定喺《仙劍奇俠傳》初代故事8年後。
## 參考資料
六秒一蚊

係九十年代嘅香港，有啲公司會提供一啲每**六秒一蚊**（或每**六秒六毫**）嘅收費電話服務，內容包括有交友、遊戲、算命、講故仔等等，有啲甚至係鹹濕服務都會喺電視或報紙上面賣廣告吸引用戶。

近年，有啲電台節目或者網民喺社交媒體或者網上討論區上面提到關於呢啲服務嘅回憶。例如細個嗰陣，自己或者身邊朋友試過打去，結果嗰個月就收到幾千蚊嘅電話單，比父母鬧，甚至係體罰，亦都有人表示入面嘅內容無稽或者拉長時間呃錢。

## 外部連結

### 網上討論區討論

* 以前每六秒一蚊係咩電話黎 - 高登
* 仲有無人記得，每六秒一蚊既收費電話 - LIHKG

## 參考來源
姚壯憲

**姚壯憲**（），台灣電腦遊戲製作人，任職臺灣大宇資訊，依家擔任大宇資訊軟星科技（北京）公司研發總監、軟星科技總經理等職務。
## 睇埋
* 大宇資訊
* 仙劍奇俠傳系列
## 參考資料
* 仙劍奇俠20年，仙劍之父姚壯憲怎麼評價這段過去？
*「仙劍之父」姚壯憲：我創業做遊戲十年的得與失
*姚壯憲：二十一年仙劍是夢 盜版就像菜蟲
*姚壯憲VS張毅君之誰是真正的仙劍之父
* 大富翁系列（Ｒich Man）

## 外部連結
* 

壯憲
類:花蓮人
類:程式設計師

類:國立臺北工業專科學校舊生
釋放自己

**釋放自己**可以係指：

* 《釋放自己 (專輯)》：張學友1998年推出嘅專輯
* 《釋放自己》：Mr. 2019年推出嘅單曲
釋放自己 (專輯)

《**釋放自己**》係一隻由香港歌手張學友參與錄製，1998年6月3號上市嘅粵語唱片，寶麗金唱片公司發行，歐丁玉監製。唱片喺香港各臺榜單入面有超過5首冠軍歌曲，並囊獲全年銷量最高大碟同埋四台聯頒音樂大獎大碟大獎。
## 曲目

## 獎項
*1998年度十大勁歌金曲頒獎典禮
:*「十大勁歌金曲」----《不想這是場戲》
*1998年度十大中文金曲頒獎典禮
:*「十大中文金曲」----《頭髮亂了》
*1998年度新城勁爆頒獎禮
**「新城勁爆歌曲」----《不想這是場戲》
*1998年度叱吒樂壇流行榜頒獎典禮
** 「專業推介・叱吒十大」（第八位）---- 《釋放自己》
** 四台聯頒音樂大獎 大碟獎 ---- 《釋放自己》

## 音樂錄像
*釋放自己
*頭髮亂了
*悲與喜
*留言
*不想這是場戲
不准喧嘩

《**不准喧嘩**》係香港歌手郭小霖喺1988年推出嘅專輯，由新力音樂發行。

## 曲目

* 不准喧嘩
* 分手真相
* 失戀專家
* 愛得直接
* 再開始
* 迷惘
* 愛妳別妳
* 文藝復興
* 觀天的路人
* 情不是種花

## 文化影響

* 梁詠琪喺2021年推出翻唱專輯《Capitulo》，其中一首翻唱歌曲就係郭小霖嘅《迷惘》。

## 參考
蕭涵方 (政治人)

**蕭涵方**（1975年1月28號－），台灣親民黨政治人物，信榮整合行銷有限公司董事長，曾經喺第10屆中華民國立法委員選舉參與親民黨不分區名單，排第20，最終未能當選。

## 參考
印尼千層糕

**印尼千層糕**係印尼一種蛋糕，用麵粉、蛋黃、牛油同砂糖做主要材料，再落白豆蔻、丁香等等香料，整成好多層。
泰式千層糕

**泰式千層糕**係泰國一種甜品糕點，用木薯粉、稻米粉、椰汁同砂糖做主要材料，整好多層。
魏嘉華

**魏嘉華**（），係香港古箏女演奏家兼古箏教師。佢5歲開始已經學古箏，大學讀香港浸會大學音樂系，主修古箏，畢業後做咗全職古箏演奏家，亦係「羅晶古箏藝術團」成員，志業培養學生成為有理想的音樂家。閒暇亦會參與社會服務，曾無償演出善慈音樂會，也有義教。亦係一位美裝KOL，更榮獲2017年香港珠寶小姐十強佳麗。

## 演出作品
### 電視節目（ViuTV）
*2023年：《演奏1 TAKE過》參加者

## 出面網頁
*